Reviu Eksklusif: Xiaomi Mi 5, Spesifikasi HIGH-END Pada Harga MID-RANGE

Untuk mendapatkan sebuah peranti dengan sokongan spesifikasi paling berkuasa di pasaran, ia sudah tentunya memerlukan bajet yang agak besar. Bahkan jelas dapat dilihat dengan trend pada masa ini yang mana pengeluar peranti high-end akan menjual model keluaran mereka dengan harga jualan melebihi RM2,000. Nampaknya kemunculan Xiaomi Mi 5 di pasaran tempatan sudah tentunya mampu menarik perhatian ramai pengguna di luar sana kerana ia merupakan antara peranti terawal yang tampil dengan pemproses paling berkuasa iaitu Qualcomm Snapdragon 820. Apa yang menjadikannya lebih istimewa adalah harga jualannya yang mampu milik iaitu setanding dengan harga jualan kebanyakan peranti mid-range di negara ini.

Panel depan Mi 5 sebenarnya masih mengekalkan rekaan yang dapat dilihat pada Mi 4, tetapi ia telah menerima kemasan yang jauh lebih baik kerana paparan skrin kelihatan seperti tiada bezel apabila berada dalam mod standby. Apabila paparan skrin diaktifkan, sebenarnya masih terdapat bezel pada paparan skrin iaitu lebih kurang 1mm.

Buat pertama kalinya, Mi 5 telah memperlihatkan pembaharuan pada rekaan butang kawalan di bahagian bawah skrin berbanding generasi sebelumnya. Penyediaan butang kawalan jenis capacitive kini telah digantikan dengan butang Home jenis fizikal yang juga berfungsi sebagai pengimbas cap jari.

Walaupun tampil dengan kerangka yang lebih nipis, Xiaomi masih mengekalkan permukaan kamera yang rata pada Mi 5. Lebih menariknya, keupayaan penggambaran juga telah ditingkatkan melalui sokongan kamera 16 Megapiksel yang kini menyokong teknologi penstabilan imej OIS (4-axis) bagi mengatasi masalah kabur.

Kedua-dua sisi kerangka Mi 5 kini tampil dengan rekaan melengkung mirip seperti yang dapat dilihat pada model Mi Note sebelum ini. Lengkungan pada sisi kerangka ini secara tidak langsung memberikan keselesaan apabila digenggam. Tambahan pula sisi kerangka Mi 5 diperbuat daripada logam yang terasa lebih premium.

Sama seperti model Mi 4c yang menjadi peranti pertama Xiaomi yang tampil dengan port USB Type-C, Mi 5 juga mengikuti trend port USB terbaru itu. Bahagian kiri port menempatkan lubang mikrofon dan sebelah kanan pula menempatkan lubang speaker, manakala bahagian atas pula tersedia port audio, port inframerah dan juga lubang mikrofon.

Penampilan lockscreen MIUI 7 tampil ringkas dengan memaparkan ruangan status peranti, sokongan jam digital yang besar di bahagian kiri atas dan juga ikon kamera di sebelah kanan bawah skrin. Bersebelahan dengan jam digital, anda boleh menemui satu ikon kecil yang membantu anda untuk menukarkan imej latar lockscreen dengan lebih mudah dan pantas menggunakan kaedah leretan.

Persembahan homescreen masih kekal sama sahaja seperti versi MIUI sebelum ini di mana kesemua aplikasi diletakkan pada paparan homescreen tanpa sokongan App Drawer. Proses membuat folder terasa begitu mudah kerana anda hanya perlu menyentuh ikon aplikasi selama beberapa saat dan letakkannya di atas aplikasi yang lain. Lebih menariknya, folder itu akan dinamakan secara automatik.

Dengan menggunakan kaedah pinch-in pada paparan skrin, anda boleh mengakses menu tetapan homescreen. Antara menu tetapan yang disediakan adalah pemindahan aplikasi, widgets, imej latar dan juga efek peralihan tetingkap homescreen. Lebih menariknya, anda juga sebenarnya boleh menukar persembahan jam digital standard kepada pelbagai gaya yang lebih unik dan ceria.

Sekiranya anda tidak mahu menggunakan tema standard MIUI 7 pada Mi 5, penampilan antaramuka boleh diubah dengan sangat mudah melalui aplikasi Themes yang disediakan. Berbeza dengan kebanyakan peranti yang menawarkan pilihan tema yang agak terhad, MIUI menawarkan sehingga beratus pilihan yang mana akan menukar keseluruhan penampilan antaramuka peranti.

Pengurusan peranti boleh dilaksanakan dengan lebih mudah kerana ia telah dilengkapi dengan aplikasi pra-pasang yang dikenali sebagai Security. Antara fungsi yang ditawarkan adalah sokongan kata laluan pada aplikasi, pembersihan memori dalaman, pemantauan penggunaan data, senarai hitam kontak, mod penjimatan bateri, anti-virus dan juga kebenaran aplikasi untuk mengakses sistem.

Sokongan port inframerah dan juga aplikasi pra-pasang Mi Remote membolehkan pengguna untuk menjadikan Mi 5 sebagai alat kawalan jauh universal. Ini bermakna anda boleh mengawal pelbagai peralatan eletrik dan juga elektronik termasuklah Mi TV/Mi Box, TV, penghawa dingin, kipas, penerima A/V, pemain DVD, projektor, set satelit dan juga kamera.

Walaupun menyokong teknologi pengecas pantas, prestasi Xiaomi Mi 5 sebenarnya agak jauh ketinggalan berbanding kebanyakan pesaingnya yang juga turut menyokong teknologi tersebut. Ini jelas dapat dilihat melalui masa mengecas penuh yang mengambil masa lebih kurang dua kali ganda berbanding model One Plus 3 dan juga LG G5 yang turut menyokong kapasiti bateri yang sama. Sungguhpun begitu, dari ketahanan bateri, tidak dinafikan lagi Xiaomi Mi 5 adalah yang terbaik jika dibandingkan dengan ketiga-tiga pesaingnya yang lain.

Untuk ujian masa mengecas ini, editor telah menggunakan adapter pengecas pantas yang tersedia dalam pakej pembelian Xiaomi Mi 5 yang menyokong tiga output berbeza iaitu 5V/2A, 9V/1.2A atau 12V/1A. Berdasarkan kepada pengalaman editor sendiri, Xiaomi Mi 5 mengambil masa lebih kurang 1 jam 42 minit untuk mengecas dari 0% hingga 100% dalam keadaan peranti dimatikan. Manakala berikut adalah masa mengecas yang telah diambil untuk mengecas Xiaomi Mi 5 yang masih berbaki 10% dalam tempoh sejam dalam keadaan peranti dihidupkan dalam mod penerbangan.

Untuk pengetahuan anda, Yes 4G merupakan telco tempatan pertama yang menawarkan perkhidmatan VoLTE (Voice over LTE) atau panggilan telefon menggunakan rangkaian 4G LTE berbanding penggunaan rangkaian 2G atau 3G pada telco lain. Sokongan fungsi VoLTE ini bukan sahaja memastikan panggilan berkualiti HD yang jelas dan terang, tetapi masa yang diambil untuk membuat panggilan adalah jauh lebih cepat berbanding panggilan biasa. Xiaomi Mi 5 yang menyokong rangkaian dengan Band 38 dan juga Band 40 ini sememangnya tidak berhadapan sebarang isu untuk menyokong kad SIM Yes 4G dan secara tidak langsung membolehkan anda untuk menggunakan perkhidmatan VoLTE.

Editor: Xiaomi Mi 5 tidak berhadapan dengan sebarang isu untuk menyokong fungsi VoLTE pertama yang ditawarkan di negara ini melalui kad SIM Yes 4G. Ini jelas dapat dilihat melalui ikon VoLTE yang dipaparkan pada status bar bersebelahan dengan ikon bateri yang mana mengesahkan sokongan fungsi panggilan yang boleh dibuat melalui sambungan rangkaian 4G LTE. Untuk pengetahuan pembaca, sekiranya peranti yang digunakan tidak menyokong kad SIM Yes 4G dengan sokongan VoLTE, ikon tersebut tidak akan dipaparkan atau peranti itu langsung tidak dapat menyokong kad SIM itu dengan hanya memaparkan ‘NO SERVICE’ ataupun ‘EMERGENCY CALL’.

Editor: Sebagaimana yang telah diterangkan sebelum ini, panggilan yang dibuat dengan sokongan fungsi VoLTE (Voice over LTE) bukan sahaja menjanjikan kualiti audio HD, tetapi proses membuat panggilan atau menerima panggilan juga adalah jauh lebih pantas berbanding panggilan yang dibuat tanpa sokongan VoLTE atau panggilan 2G/3G. Untuk menguji sendiri kepantasan VoLTE pada Xiaomi Mi 5, editor telah menggunakan kad SIM Yes 4G dan juga kad SIM Maxis. Berdasarkan kepada jadual berikut, jelas dapat dilihat kepantasan panggilan yang dibuat menggunakan fungsi VoLTE berbanding panggilan konvensional menggunakan rangkaian 2G ataupun 3G.

Editor: Berdasarkan kepada ujian kepantasan Internet yang telah dilakukan, jelas dapat dilihat bahawa kepantasan Internet sedikit pun tidak terganggu walaupun ketika anda sedang membuat panggilan keluar. Ini kerana panggilan VoLTE yang dibuat tidak akan menyebabkan rangkaian Internet anda berubah dari 4G ke 2G atau 3G. Sememangnya panggilan VoLTE ini adalah sangat praktikal dan penting bagi memastikan tiada gangguan rangkaian terutamanya ketika anda sedang memuat turun fail yang besar atau mungkin juga ketika anda sedang memainkan permainan HD yang memerlukan sambungan pantas.

Aspek penggambaran juga turut dititik beratkan pada Xiaomi Mi 5 kerana ia dilengkapi dengan lensa utama beresolusi 16 Megapiksel dengan pelbagai sokongan penggambaran seperti fokus pantas PDAF (Phase Detection Auto Focus), Dual LED Flash dan juga teknologi Penstabilan Imej Optikal (OIS) 4-axis. Bahkan ia juga turut dilengkapi dengan pelbagai mod penggambaran menarik. Manakala lensa depan Xiaomi Mi 5 juga tidak mengecewakan walaupun hanya menyokong resolusi sebesar 4 Megapiksel sahaja, ini kerana ia menyokong saiz piksel yang agak besar iaitu 2 µm (mikron) dengan sokongan Aperture f/2.0.

Teknologi Penstabilan Imej Optikal (OIS) pada Xiaomi Mi 5 sememangnya sangat istimewa kerana ia merupakan peranti pertama di pasaran yang menampilkan sokongan teknologi 4-axis bagi mengatasi isu goncangan pada imej ketika anda ingin mengambil gambar. Ini secara tidak langsung memastikan hasil gambar yang lebih jelas dan terang. Walau bagaimanapun, agak mengecewakan kerana teknologi OIS 4-axis ini hanya berfungsi dalam mod pengambilan gambar sahaja dan ia tidak menyokong mod rakaman video. Bahkan berdasarkan kualiti gambar dan juga rakaman video, Xiaomi Mi 5 sebenarnya masih belum boleh menandingi kualiti peranti yang menyokong kombinasi penstabilan imej OIS dan juga EIS (Electronic Image Stabilization) seperti yang dapat dilihat pada Samsung Galaxy S7 dan S7 edge.

Xiaomi Mi 5 turut menawarkan beberapa pilihan mod kamera yang menarik untuk dicuba dan ada di antara mod tersebut tidak tersedia pada peranti lain di pasaran.

Info: Hasil gambar yang diambil akan sentiasa berada sudut yang tegak walaupun peranti dipegang pada sudut yang senget kerana gambar akan dipotong secara automatik. Sebagai rujukan, hasil gambar asli 16 Megapiksel yang berukuran 4608 x 3456 piksel akan dipotong menjadi 3264 x 2448 piksel atau bersamaan dengan 8 Megapiksel sahaja.

Info: Apabila anda mengambil gambar di dalam persekitaran yang kurang cahaya, pengaktifan mod HHT atau Hand Held Twilight akan menjadikan hasil gambar kelihatan lebih terang dengan kejituan warna yang lebih baik. Walau bagaimanapun, tetapan Exposure time dan juga ISO masih dikekalkan sama seperti mod auto.

Info: Mod Tilt-shift membolehkan anda mendapatkan hasil gambar dengan efek miniature. Objek yang berada dalam lingkungan fokus akan kelihatan jelas dan bahagian lain akan kelihatan kabur sekaligus memberikan efek yang sangat dramatik. Lebih menariknya, anda boleh melaras saiz fokus dan efek juga boleh digunakan dalam mod menegak atau melintang.

Info: Tanpa perlu menggunakan sebarang peralatan atau lensa tambahan, anda kini boleh menggunakan efek Fish eye melalui mod khas pra-pasang yang disediakan. Mod ini sememangnya sangat sesuai untuk anda yang gemar mengambil gambar dengan efek unik untuk dikongsikan ke laman sosial popular seperti Instagram ataupun Facebook.


Lebih Ramai Rakyat Malaysia Memilih Lazada Wallet Untuk Pembelian Dari Online-to-Offline Pada Jualan 12.12

Lazada Malaysia nampaknya terus mencatatkan rekod terbaik pada 12.12 Grand Year End Sale dengan menyaksikan penggunaan Lazada Wallet tertinggi apabila 1 daripada 2 rakyat Malaysia memilih wallet digital ini sebagai solusi pilihan pembayaran. Pada waktu puncak, kadar transaksi wallet untuk setiap minit meningkat lebih dari 236%.

Platform eDagang terulung Malaysia itu juga berjaya mempamerkan kemampuan logistik terbaik dengan memecah rekod penghantaran paling pantas di rantau Asia Tenggara apabila berjaya melakukan penghantaran pertama dalam tempoh 39 minit selepas kempen bermula pada 12 Disember 2019.

Ketua Pegawai Eksekutif Lazada Malaysia, Leo Chow berkata pada jualan 12.12, Lazada berjaya terus memberi pengalaman terbaik menerusi inovasi Kedai Konsep Baharu untuk terus kekal satu langkah di hadapan kehendak pengguna Malaysia. Pada masa sama, ia juga menawarkan lebih nilai tambahan kepada jenama dan para penjual kami sebagai platform eDagang yang dipercayai.

Beliau menambah, pada awalnya Lazada Wallet direka sebagai satu solusi kepada kesesakan infrastruktur pembayaran untuk memastikan proses beli-belah yang stabil dan lancar. Pun begitu, kami telah meluaskan lagi kemudahan penggunaan Lazada Wallet dengan membawakannya offline bagi mempamerkan potensi offline dan online untuk sama-sama maju kehadapan.

Katanya lagi, menerusi peningkatan penggunaan Lazada Wallet ini, Lazada dapat melihat pengguna di Malaysia kini lebih memilih solusi tanpa tunai dan sememangnya usaha akan ditambah bagi menggalakkan penggunaannya pada 2020.


Realme 3 Kini Tiba Secara Rasmi Di Malaysia – Harga Bermula RM599

Realme akhirnya memperkenalkan telefon pintar terbaru mereka iaitu Realme 3 secara rasminya di pasaran tempatan. Peranti ini dilihat telah hadir dengan spesifikasi yang pastinya memenuhi pengguna masa kini bersama harga mampu milik.

Realme 3 membawakan rekaan skrin bertakuk kecil dikenali sebagai “Dewdrop” bersama paparan berukuran berukuran 6.2 inci HD+ (1520 x 720 piksel) – terdapat  Gorilla Glass 3 sebagai pelindung utama.

Enjin telefon pintar ini dikuasakan oleh cip pemproses Mediatek Helio P60 (12nm) dan disertakan dengan pilihan dua varian memori iaitu 3GB RAM + 32GB ROM / 4GB RAM + 64GB ROM. Ia menggunakan menggunakan antaramuka ColorOS 6.0 berasaskan Android 9.0 Pie.

Untuk kamera, Realme 3 ditanam dengan dengan kamera utama 13MP (f/1.8) + 2MP dan lensa swafoto 13MP. Menariknya, kamera Realme 3 disertakan sejumlah mod menarik : Nightscape untuk penggambaran malam dan Chroma Boost yang berupaya menjanjikan fungsi HDR lebih baik.

Untuk bateri pula, ia dilengkapi bateri berkapasiti 4,230 mAh melalui port microUSB dan tersedia dalam tiga pilihan warna iaitu Dynamic Black, Radient Blue dan Classic Black. Bagi yang berminat, Realme 3 ditawarkan pada harga berikut dan ketersediaan bermula 6 April 2019 :

Bagi menambah keterujaan ramai, Realme memaklumkan mereka bakal mengadakan jualan kilat Lazada pada 27 Mac 2019, 12 pagi dan menawarkan jualan Realme 3 (3GB + 32GB) dengan hanya RM549 sahaja. Mark your calendar geng!


Sekilas Pandang ASUS ZenFone 5 (ZE620KL)

HARGA: RM1,299

Sejak MWC 2018 menutup tirai, peminat ZenFone telahpun menaruh minat pada siri baharu ASUS iaitu ZenFone 5. Terdapat banyak penambahbaikan pada siri ini menjadikan peminat ZenFone sanggup menunggu. Setelah lama menunggu, akhirnya ASUS Malaysia telah melancarkan model flagship ini ke pasaran tempatan.

Peranti yang hadir dengan rekaan skrin bertakuk ini telahpun dijual pada harga RM1,299 bermula 4 Jun 2018 yang lalu. Selepas seminggu dilancarkan, sekiranya anda masih belum membuat keputusan akhir untuk mendapatkan satu, apa kata kita tengok dahulu peningkatan yang ada pada siri baharu ini. Mungkin dapat membantu anda yang sedang buntu mencari fon raya. Let’s go~

Rekaan panel depan dan belakang ASUS ZenFone 5 diperbuat daripada kaca 2.5D Corning Gorilla Glass, ia kelihatan sangat menarik kerana efek silaunya yang tampil lebih memukau berbanding model sebelumnya. Anda boleh memilih di antara dua pilihan warna iaitu Midnight Blue dan Meteor Silver.

Berbanding dengan model sebelumnya, ZenFone 5 telah mendapat penambahbaikan pada paparan skrinnya di mana 6.2 inci FHD+ FullView Display dengan nisbah 19:9 (5.5 inci Super IPS+ pada ZenFone 4) telah diletakkan pada 5.5 inci badan premium ini. Paparan ini kelihatan sangat menonjol kerana ia menyokong nisbah skrin-ke-kerangka sehingga 90%.

Keupayaan penggambarannya juga telah diperhebatkan oleh dwi lensa utama iaitu 12 Megapiksel dengan aperture f/1.8 dan 8 Megapiksel dengan aperture f/2.0 untuk penggambaran sudut lebar.

Manakala kamera hadapan pula diserikan dengan sensor 8 Megapiksel f/2.0 aperture, bersama sokongan lain termasuk penstabilan imej elektronik (EIS), dwi LED flash, PDAF serta rakaman video sehingga 4K.

Sentuhan teknologi kecerdasan-buatan (AI) telahpun dibina dalam ZenFone 5 baharu ini, ia membolehkan anda mengenal pasti 16 persekitaran yang berbeza secara automatik.

Apa yang lebih istimewa, efek bokeh juga boleh digunakan pada objek yang lain selain potret atau swafoto.

Salah satu tarikan yang amat kami minati adalah penggunaan teknologi AI Boost yang berupaya menjanjikan prestasi terbaik dalam kelasnya.

Kombinasi Android Oreo (sokong kemas kini Android P) dan ASUS ZenUI 5.0 terkini selain memberi nafas baru kepada pengguna, dengan sokongan dari pemproses Snapdragon 636, GPU Adeno 509, kapasiti RAM 4GB dan storan dalaman 64GB turut menyerikan lagi prestasi ZenFone 5.

Selain kamera dan pemproses mendapat sokongan penuh dari teknologi kecerdasan-buatan (AI), sebenarnya ASUS juga telah menambah beberapa ciri khusus termasuk Smart Screen On, Pengecasan AI, AI Ringtone dan Zenimoji.

Di antara ciri-ciri menarik ini, AI ringtone agak berlainan kerana ia berperanan mengoptimalkan bunyi ringtone sesuai dengan persekitaran anda. Maknanya ketika anda berada di persekitaran yang agak bising, bunyi ringtone akan menjadi kuat supaya anda boleh kedengaran. Sebaliknya di tempat yang lebih sunyi, bunyi ringtone pun tidak terlalu tinggi.

Kehadiran siri terbaru ZenFone 5 membuktikan kegigihan pada ASUS yang ingin membawa pembaharuan pada siri terbaru ini. Beberapa aspek yang menjadi kekurangan pada model sebelumnya telah dipertingkatkan pada kali ini. Boleh dikatakan ASUS ZenFone menjadi pesaing kuat bagi kelas pertengahan yang mempunyai harga jualan sekitar RM1,300.

Ciri-ciri menarik yang kita sebutkan tadi akan diulaskan lebih teliti lagi pada artikel seterusnya…


Reviu Eksklusif: Samsung Galaxy A80, Adakah Berbaloi Untuk Dimiliki?

Siapa sahaja yang tidak mengenali jenama peranti terkemuka dari Korea Selatan ini, Samsung. Pastinya Samsung sentiasa memberikan peranti yang terbaik buat penggunanya di semua peringkat. Terkini peranti terbaharu daripada Samsung iaitu Samsung Galaxy A80 merupakan yang pertama dari keluarannya yang tidak dihadirkan dengan takuk dan mempunyai sistem pop-up kamera berputar. jadi berbaloikah peranti
ini dimiliki atau harganya yang dianggap ‘terlebih mahal’ buat sesetengah pengguna.

Jika dilihat dari segi luaran, peranti ini sangat eksklusif yang mana ia dihadirkan dengan kemasan yang kemas dan premium. Di bahagian sisi dihadirkan dengan bingkai besi. Bahagian panel kaca di belakang yang melekung memberikan keselesaan ketika anda memegangnya.

Butang kuasa diletakkan di bahagian kanan dan butang laras suara terletak di sebelah kiri. Ia turut diperbuatkan daripada besi dan memberikan keselesaan kepada pengguna.

Butang khas bagi Bixby tidak dihadirkan namun anda boleh menetapkan butang kuasa bagi melancarkan pembantu maya ini.

Di bahagian bawah pula dihadirkan dengan port pengecasan USB-C serta pembesar suara di bahagian bawah. Jika dilihat tiada port audio disertakan.

Sedikit kekurangan, bonjol kamera Galaxy A80 dilihat agak besar. Jadi bingkai kamera itu dikhuatiri akan mudah calar. Peranti yang dihadirkan dengan sistem kamera pop-putar. Jadi kotoran agak mudah terperangkap. Tapi jangan bimbang ia amat mudah dibersihkan.

Spesifikasi Galaxy A80 pasti tidak dapat dinafikan sangat baik berdasarkan kelasnya. Dikuasakan oleh Qualcomm Snapdragon 730 memberikan prestasi yang sangat baik. Turut disokong oleh 8GB RAM dan storan sebesar 128GB. Grafik juga adalah sangat baik apabila dihadirkan dengan Adreno 618. Berikut adalah spesifikasi penuh peranti ini:

Spesifikasi

Galaxy A80

Skrin

6.7 inci FHD+ SAMOLED, HDR10

Pemproses

Qualcomm Snapdragon 730

Cip Grafik

Adreno 618

RAM

Storan Dalaman

Kamera

48MP (f/2.0) + 8MP (f/2.2) + TOF

Bateri

3700 mAh (Pengecasan pantas + Tanpa wayar)

SIM

Dwi SIM Nano

NFC

Ya

Sistem Keselamatan

Imbasan cap jari dalam skrin

Harga

RM 2499

Seperti yang diketahui peranti ini tampil dengan skrin yang bersaiz besar iaitu 6.7 inci SAMOLED FHD+. Jika anda lihat tiada sebarang takuk atau kamera berlubang pada skrin. Hal ini disebabkan oleh peranti ini tampil dengan sistem pop-putar bagi kamera.

Justeru ia memberikan kepuasan tontonan tanpa sebarang gangguan. Disertakan dengan Adreno 618 memberikan kepada pengguna kesan grafik yang sangat baik
ketika bermain game atau menonton video. Lebih menarik, ia turut memaparkan kandungan HDR10 dengan sangat jelas dan baik.

Ini yang menjadi sorotan buat Galaxy A80 ini apabila ia dihadirkan dengan sistem kamera pop-putar. Kamera belakang boleh diputarkan untuk dijadikan kamera hadapan. Jadi kualiti gambar swafoto adalah sangat baik. Dihadirkan dengan sensor 48MP + 8MP + TOF.

Menariknya, kamera peranti ini dihadirkan dengan Scene Optimiser boleh diaktifkan. Pastinya fungsi ini mampu mengenal pasti secara automatik subjek yang ingin di rakam. Ia memudahkan pengguna ketika menggunakan kamera ini.

Mod Pro dan Night turut disertakan pada kamera ini bagi memberikan gambar malam yang lebih berkualiti.

Beberapa lagi fungsi menarik yang disertakan adalah Live Focus, Live Focus Video, Panorama, Super Slow-Mo dan Hyperlapse. Jika kamera ditukarkan ke hadapan, hanya fungsi Panorama sahaja yang tidak boleh digunakan.

Anda juga sebenarnya boleh menggunakan AR Emoji pada peranti ini yang terdapat di bahagian atas dalam aplikasi kamera. Pelbagai pilihan AR emoji yang boleh dipilih yang pastinya memberikan kecomelan pada fungsi kamera anda.

Sticker juga menarik kerana ia dihadirkan dengan pelbagai sticker yang boleh menghiburkan hati anda. Anda boleh membuat bentuk hati menggunakan jari anda dan sticker hati akan keluar pada skrin. Menarik bukan!

Sedikit merugikan kerana peranti ini tampil dengan pembesar suara mono yang diletakkan di bahagian bawah peranti. Kualiti audio yang dihasilkan tidak dapat menyamai kualiti paparan daripada peranti ini. Kepuasan tontonan sedikit terganggu.

Tapi jangan bimbang, sokongan Dolby Atmos yang tersedia menerusi aksesori audio seperti earphone. Jadi anda akan mendapat kuliti bass yang sangat baik sekiranya menggunakan earphone.

Peranti ini dihadirkan dengan bateri 3700mAh. Sungguhpun ia agak kecil tetapi anda jangan bimbang kerana kami telah menggunakan peranti ini seharian dengan hanya sekali cas sahaja. Ia pastinya mampu bertahan lama.

Bercakap mengenai pengecasan, kami telah melaksanakan ujian pengecasan ke atas peranti ini. Nyata ia tidak mengecewakan kerana ia dihadirkan dengan pengecasan pantas. Kami mula mengecas peranti ini ketika ia berada pada paras 6% iaitu pada jam 12.26 tengah hari. Ia mencapai 100% pada jam 2.03 petang. Mengambil masa hanya selama 1 jam 37 minit. Menarik bukan!!

Game merupakan antara fungsi wajib yang perlu ada pada setiap peranti pintar pada ketika ini. Galaxy A80 ini pastinya sebuah peranti ini memberikan prestasi gaming yang terbaik. Kami telah menguji peranti ini dengan bermain game Mobile Legend menggunakan peranti ini. Ia sangat menyenangkan.

Sepanjang kami bermain, kesan grafik yang dihasilkan adalah sangat baik disebabkan Adreno 618. Namun sedikit kurang adalah audio yang dipamerkan tidak seiring dengan paparan yang menakjubkan. Namun dengan earphone, kepuasan ini dapat dicapai.

Kami telah menjalankan ujian prestasi ke atas peranti ini menerusi AnTuTu Benchmark dan GeekBench 4. Hasil dapatan daripada ujian ini mendapati bahawa peranti ini berada dalam prestasi yang sangat baik dan mampu bersaing dengan peranti-peranti lain yang berada di pasaran. Berikut adalah hasil ujian bagi peranti ini:

Secara keseluruhan telefon ini memaparkan prestasi yang terbaik bagi kelasnya. Dengan saiz skrin yang besar dan resolusi yang tinggi, mampu memberikan pengalaman tontonan terbaik. Daya tahan bateri yang baik juga menambahkan lagi kenikmatan dan keasyikkan ketika menggunakannya. Gambar-gambar yang dihasilkan juga sangat baik terutamanya bagi gambar swafoto. Jadi berbaloi juga anda membeli peranti Samsung Galaxy A80 pada harga tersebut.

Artikel Berkaitan:


Reviu Eksklusif: OnePlus 3, Flagship Killer Yang Matang!

Jangan silap, Flagship Killer merupakan slogan yang digunakan untuk model OnePlus 2, namun ia tidak berapa cemerlang dalam memenuhi kehendak pengguna. Tahun ini, OnePlus 3 pula muncul dengan cogan kata “Never Settle”, namun pada pendapat editor, OnePlus 3 merupakan Flagship Killer yang sebenar!

OnePlus mempunyai reputasi yang disegani apabila menyentuh soal spesifikasi. Syarikat yang diasaskan anak muda bernama Carl Pei itu sudah dua kali membuktikan bahawa mereka mampu menawarkan smartphone berspesifikasi tinggi pada harga jauh lebih rendah dari pesaing. Sehingga kini mereka telah pun menghasilkan OnePlus One, OnePlus 2, OnePlus X dan yang terkini adalah OnePlus 3. Ulasan editor dimulakan dengan melihat spesifikasi OnePlus 3.

Dua spesifikasi utama yang kerap kali ditekankan pengguna ketika memilih peranti adalah cip pemproses dan juga kapasiti RAM. Kedua-duanya memainkan peranan yang sangat penting dalam memastikan peranti berfungsi dengan pantas dan sempurna. OnePlus 3 dilengkapi antara cip pemproses terbaik di pasaran (Qualcomm Snapdragon 820) dan kapasiti RAM terbaik ketika ini sebanyak 6GB, jadi tidak hairanlah ramai pengguna di luar tergila-gilakan peranti ini.

Perkara pertama yang menarik perhatian sebaik sahaja memegang OnePlus 3 adalah kenipisan peranti ini. Untuk pengetahuan anda sebelum menggunakan OnePlus 3, editor menggunakan iPhone 6S dan editor dapat merasakan perbezaan yang ketara di antara kedua-dua peranti. Lengkungan pada bahagian tepi OnePlus 3 membuatkan peranti ini terasa lebih nipis dan selesa ketika digenggam.

Bahan binaan besi jelas menunjukkan hala tuju OnePlus dari segi estetik peranti, OnePlus 3 berjaya memberikan premium feeling kepada reka bentuknya. Binaan keseluruhan peranti sangat solid, namun kemasan bahagian belakang agak licin dan membuatkan editor berasa sedikit risau ketika menggunakan peranti ini, kerap kali peranti dirasakan seperti mahu tergelincir dari genggaman. Editor menyarankan anda mendapatkan sekali casing apabila anda membeli peranti ini kelak. Buat masa kini, agak sukar untuk mendapatkan casing untuk OnePlus 3, editor terpaksa melakukan tempahan dari negara luar kerana casing OnePlus 3 sukar didapatkan dan pilihannya amat terhad.

Walaupun mempunyai rekaan yang premium dan elegan, masih terdapat beberapa kekurangan yang editor rasakan ada pada peranti ini. Yang pertama adalah kamera yang tertimbul dari bahagian panel belakang peranti. Editor pasti ramai pengguna lebih gemarkan peranti yang mempunyai lensa kamera belakang yang sama rata dengan bahagian badan.

Kekurangan kedua adalah ada posisi speaker di bahagian sisi bawah. Kerap kali apabila menonton video YouTube, dengan tidak sengaja editor tertutup lubang speaker. Masalah tersebut lebih teruk lagi ketika bermain permainan di dalam mod paparan lanskap. Untuk mengelakkan masalah tersebut berlaku, editor menggunakan speaker Bluetooth ketika menonton dan bermain OnePlus 3.

Kebanyakan pengguna sekarang sangat menggemari paparan AMOLED, antara sebab paparan ini digemari adalah talaan warna yang baik, hitam tulen dan juga penjimatan kuasa. Jika anda juga salah seorang peminat AMOLED, anda pasti tidak kecewa dengan OnePlus 3 kerana ia hadir dengan skrin Optic AMOLED 5.5 inci Full HD 1080p. Ya, tiada paparan beresolusi 2K pada OnePlus 3, namun ini bertujuan untuk meminimakan penggunaan kuasa bateri. Jika anda sudah biasa menggunakan peranti paparan 2K, anda mungkin akan merasakan sedikit perbezaan, namun kebanyakan orang tidak dapat membezakan paparan smartphone dengan resolusi 2K dan Full HD.

Anda pasti tertanya-tanya apakah maksud Optic pada spesifikasi paparan OnePlus 3. Optic hanyalah terma rujukan yang bermaksud skrin AMOLED tersebut telah ditala dan dimodifikasi oleh para jurutera OnePlus. Namun anda tidak perlu risau kerana paparan yang telah ditala masih lagi sangat baik dan tiada masalah walaupun ada beberapa isu yang timbul memperkatakan bahawa terdapat masalah warna pada skrin OnePlus 3, namun sepanjang editor menggunakan peranti ini, tiada isu paparan yang timbul.

Night Mode adalah salah satu features yang ditawarkan bersama-sama OnePlus 3. Apabila diaktifkan ia akan menukar warna paparan menjadi kejinggaan, sekaligus menapis cahaya biru yang mempunyai kesan tidak baik kepada pengguna. Cahaya biru akan mengganggu rembesan kimia yang diperlukan untuk otak kita berehat dan bersedia untuk tidur. Oleh itu aktifkan mod ini pada waktu malam agar anda senang tidur dan berehat.

Pengesan cap jari OnePlus 3 terletak di bahagian panel depan, ia diperbuat dari seramik yang mempunyai kadar tahan 8.5 Mohs, jadi anda tidak perlu risau kerana ia sangat sukar untuk calar dan rosak. Berbeza dari peranti flagship lain, OnePlus memilih untuk menjadikan pengesan cap jari mereka fully capacitive, ini bermakna anda tidak perlu menekan sensor untuk mengaktifkan fungsi pengesanan. Letakkan sahaja jari anda pada bahagian pengesan dan dengan sepantas kilat peranti akan aktif.

Sebelum ini editor menggunakan iPhone 6S yang juga dilengkapi pengesan cap jari dan editor dapat merasakan perbezaan yang ketara di antara kedua-duanya. Pengesan cap jari pada OnePlus 3 lebih pantas dan cekap berbanding pengesan cap jari pada iPhone 6S, OnePlus 3 hanya memerlukan 0.2 saat untuk mengaktifkan peranti walaupun dari keadaan skrin tidak aktif.

Ada sesetengah orang mengatakan bahawa pengesan cap jari iPhone 6S terasa lambat kerana animasi lockscreennya, namun seorang YouTuber telah melakukan eksperimen untuk menyiasat adakah benar dakwaan tersebut, beliau menjalankan ujian dengan pelbagai kondisi, antaranya menutup fungsi animasi pada kedua-dua peranti dan ternyata OnePlus 3 sememangnya lebih pantas dari iPhone 6S.

Salah satu fungsi yang amat diminati editor pada iPhone adalah butang fizikal ring/silent yang terletak pada bahagian sisi peranti. OnePlus 2 merupakan peranti pertama dari OnePlus yang mempunyai fungsi yang serupa dengan butang tersebut, ia dikenali sebagai Alert Slider. Jadi apabila OnePlus memutuskan untuk terus menggunakan fungsi ini adalah berita baik buat pengguna.

Dash Charge merupakan fungsi yang paling terbaik editor rasakan ada pada OnePlus 3. Jika anda menggunakan smartphone ini dengan penggunaan yang sangat berat seperti bermain game untuk berjam-jam, pasti bateri anda akan cepat habis. Itulah yang dihadapi oleh editor apabila menghabiskan masa dengan permainan Slither.io. Mujur OnePlus 3 mempunyai fungsi Dash Charge yang mampu mengecas bateri dari 0% ke 60% dalam masa 30 minit sahaja. Ia bukan hanya cakap kosong dari OnePlus, editor telah pun mencubanya dan ia memang benar-benar mampu mengecas dengan sangat pantas.

Namun anda perlulah menggunakan kepala pengecas dan kabel USB Type C yang disediakan bersama-sama OnePlus 3. Jika tidak fungsi Dash Charge tidak boleh digunakan, dan itulah satu kekurangan yang editor rasakan. Ini bermakna anda perlu sentiasa membawa kepala pengecas dan kabel original ke mana-mana sekiranya anda ingin menggunakan Dash Charge.

Kapasiti storan merupakan salah satu kekurangan yang ada pada OnePlus 3. Peranti ini hadir dengan pilihan kapasiti 64GB sahaja dan ia juga tidak menyokong fungsi MicroSD, jadi anda akan sentiasa tersekat pada kapasiti tersebut. Bagi mereka yang berminat untuk mendapatkan OnePlus 3 dan merasakan kapasiti stor 64GB tidak cukup, mungkin anda perlu mendapatkan Pendrive Type-C OTG.

Satu lagi alternatif adalah untuk menyimpan fail anda di dalam servis Cloud. Antara pilihan servis Cloud yang baik adalah Google Drive, Microsoft OneDrive, Dropbox dan juga Mega. Namun dinasihatkan anda melakukan proses muat naik fail ketika peranti disambungkan dengan WiFi, ini bagi mengelakkan anda kehabisan kuota data Internet.

Editor tergolong di dalam kumpulan pengguna yang gemarkan stock Android yang bermaksud sistem operasi Android yang hadir dengan aplikasi dan fungsi asas sahaja. Ini bagi memastikan peranti tidak terbeban dengan aplikasi dan fungsi yang tidak berguna.

OnePlus 3 menggunakan OxygenOS dan jika anda juga peminat stock Android, anda pasti suka akan OxygenOS. Hanya aplikasi asas yang telah di pra-sediakan untuk anda, OnePlus hanya melakukan beberapa modifikasi minimal ke atas sistem operasi Android Marshmallow, antaranya adalah:-

Shelf

Shelf merupakan paparan khas untuk anda meletak dan mengakses aplikasi, informasi dan juga widget. Jika anda tidak berminat untuk menggunakan fungsi ini, anda boleh nyah aktif dengan touch dan hold skrin > tap customise dan nyah aktif enable shelf.

Dark Mode menukar paparan anda ke tema gelap. Menu aplikasi dan paparan tetapan akan bertukar menjadi warna hitam. Sesuai bagi mereka yang kerap menggunakan peranti pada waktu malam.

Anda mempunyai pilihan sama ada mahu menggunakan butang kapasitif di bahagian luar skrin atau pun mengaktifkan butang navigasi pada skrin. Editor memilih untuk menggunakan butang kapasitif terasing dari skrin, ini bagi membolehkan paparan skrin aplikasi dimaksimakan sepenuhnya. Tetapan butang boleh dilakukan pada menu Settings > Buttons

Melalui beberapa gestures khas, anda boleh memberikan input arahan kepada peranti ketika skrin tidak aktif. Ini bukan sahaja menjimatkan masa anda, malah ia memudahkan anda mengakses fungsi yang anda mahukan. Masuk ke Settings > Gestures dan aktifkan fungsi yang anda mahu.

OnePlus 3 hadir dengan menawarkan anda pelbagai kawalan dan modifikasi, salah satunya adalah kawalan lampu notifikasi LED. Pada menu Settings > Customisation > LED Notifications, anda boleh menetapkan warna lampu yang anda mahu pada mana-mana jenis notifikasi.

Contohnya anda mahu menukar lampu notifikasi bateri penuh dari hijau kepada biru, apa yang anda perlu lakukan adalah tap sahaja menu Battery Full dan pilihan warna akan dipaparkan kepada anda. Pilih warna biru dan apabila bateri anda siap dicas, lampu notifikasi akan mengeluarkan warna biru. Selain itu anda juga boleh menetapkan lampu notifikasi untuk setiap aplikasi, untuk melakukan sedemikian, tap menu Per App Notifications.

OnePlus 3 dilengkapi cip pemproses terbaru yang berprestasi tinggi, dengan Qualcomm Snapdragon 820 dan disokong pula RAM 6GB, peranti ini mampu memproses dan menyimpan data semasa dengan sangat baik. Sepanjang menggunakan OnePlus 3, editor tidak pernah menghadapi masalah aplikasi crash, lagging dan lain-lain. Walau begitu terdapat isu overheat, namun ia telah dibaik pulih setelah editor mendapatkan kemas kini terbaru OxygenOS.

Untuk mendapatkan data dan gambaran lebih jelas tentang prestasi OnePlus 3, editor menjalankan ujian benchmark menggunakan aplikasi AnTuTu. Hasil ujian benchmark menunjukkan OnePlus 3 adalah smartphone yang yang mencatatkan skor tertinggi buat masa kini (Julai) dalam ranking AnTuTu, prestasi hebat ini dibantu oleh cip pemproses Qualcomm Snapdragon 820 dan juga RAM 6GB.

Menurut ranking DxOMark, takhta raja kamera smartphone ketika ini (Julai) dipegang HTC 10, Samsung Galaxy S7 Edge dan Sony Xperia X Performance, namun peranti-peranti tersebut hadir dengan tanda harga yang sangat tinggi, jauh berbeza dengan OnePlus 3. Namun sekiranya anda mendapatkan OnePlus 3 dengan kemampuan lensa 16 megapiksel, anda pasti tidak akan kecewa dengan keputusan yang diambil.

Mungkin ia tidak boleh menandingi kamera yang ada pada raja-raja kamera smartphone, namun ia mampu bersaing rapat dari segi kualiti gambar dan sekiranya anda pandai memanipulasi imej dan mod tangkapan RAW, anda mungkin sahaja mampu menangkap imej dengan kualiti yang lebih baik dari raja kamera smartphone.

Antaramuka dan menu kamera OnePlus sangat simple dan minimal, anda hanya perlu swipe ke atas / bawah untuk menukar mod tangkapan gambar kepada rakaman video. Untuk melihat menu kamera, swipe dari sisi kiri dan anda juga boleh mengakses tetapan dari paparan ini.

Tidak seperti kebanyakan kamera smartphone lain di pasaran yang menggunakan hanya satu tetapan penstabil, OnePlus 3 mengambil langkah yang sedikit berbeza. Kamera OnePlus 3 dilengkapi dua penstabil imej, iaitu Optical Image Stabilization dan juga Electronic Image Stabilization.

Pentsabil imej ini membolehkan anda mendapatkan tangkapan yang lebih stabil, terutamanya di dalam mod zoom dan juga rakaman video. Namun terdapat beberapa isu yang dihadapi editor sebelum kemas kini sistem operasi terbaru. Rakaman video mempunyai gegaran dan kurang stabil, namun setelah memuat turun kemas kini OxygenOS 3.2.2, rakaman video lebih stabil dan baik.

Pada pendapat editor, OnePlus 3 adalah peranti terbaik buat masa kini yang pernah dikeluarkan syarikat OnePlus, ia menepati hampir semua kriteria yang patut ada pada sebuah flagship seperti kualiti binaan, prestasi perkakasan, kekemasan perisian dan kecekapan keseluruhan peranti, apa yang lebih menarik ia ditawarkan pada harga yang jauh lebih murah dari flagship pesaing lain.

Jadi bagi mereka yang mencari alternatif kepada peranti flagship tetapi tidak bersedia mengeluarkan sejumlah wang yang terlalu banyak, OnePlus 3 mungkin peranti yang perfect untuk anda.

√ PRO

× KONTRA


3 Peranti Nokia Kini Menerima Kemas Kini Android 10

Berita baik! Berita baik! Berita baik! 3 peranti Nokia kini akan menerima kemas kini Android 10 secara berperingkat, antaranya Nokia 6.1 Plus, Nokia 7 Plus dan Nokia 6.1.

Nokia 6.1 Plus adalah antara peranti pertama Android One yang menerima kemaskini ini, susulan 7 Plus dan 6.1 seperti mana perjanjian yang dibuat oleh Nokia bahawa akan menawarkan kemas kini untuk 2 tahun dan tampalan sekuriti untuk 3 tahun.

Kemas kini Android 10 termasuk sokongan mod tema gelap, penambahbaikan antaramuka, lebih memfokuskan pada privasi dan sekuriti, ciri Smart Reply serta Gesture Navigation. Anda boleh semak di tetapan peranti untuk kemas kini Android 10, atau layari laman rasmi Nokia.


TerraPay Umum Kesediaan untuk Dunia Baharu dengan Kukuhkan Pengurusan

AMSTERDAM, 30 April 2020 /PRNewswire/ — Dalam satu langkah yang dialu-alukan, dan ketika berhadapan dengan berita pemotongan gaji dan pengurangan tenaga kerja di seluruh dunia, hari ini TerraPay mengumumkan perekrutan enam jawatan peringkat kanan di seluruh Amerika Utara, Afrika Timur, Timur Tengah dan Asia, menunjukkan betapa syarikat ini berkedudukan sangat baik untuk menangani cabaran yang ditimbulkan semasa krisis dunia masa kini yang disebabkan oleh pandemik COVID-19.

TerraPay, disokong oleh Prime Ventures, Partech dan IFC, telah mewujudkan infrastruktur pembayaran digital di seluruh dunia sejak tahun 2015. Pelabur-pelabur ini melabur sebanyak $9.6 juta dalam TerraPay pada bulan Mac tahun ini. Ini telah meletakkan TerraPay di kedudukan yang baik untuk terus membantu rakan-rakan kongsinya bagi membolehkan pelanggan mereka untuk menghantar kiriman wang digital masa sebenar kepada insan tersayang mereka. Syarikat ini telah mencipta infrastruktur pembayaran digital di lebih 100 negara dan semasa waktu yang sukar ini apabila kiriman wang rentas sempadan menjadi sumber pendapatan dan kelangsungan hidup terbesar untuk isi rumah, TerraPay aktif bekerjasama dengan rakan-rakan kongsinya untuk memastikan agar wang dapat dihantar terus ke dompet mudah alih dan akaun bank. Apabila wang tersebut dihantar terus ke dompet mudah alih, ia bererti di suatu tempat di sebuah kampung terpencil di Rwanda, seorang wanita tidak perlu keluar dari rumah semasa berlakunya pandemik ini bagi mengambil wang tunai daripada apa-apa bentuk giliran. Wanita tersebut boleh terus menerima dan menghantar wang dalam dompet mudah alih untuk membayar barangan runcit atau ubat-ubatan malah memindahkan selanjutnya wang tersebut kepada kakaknya yang sakit dan keluarganya di kampung yang lain. TerraPay menggunakan lesennya di lebih 14 negara di seluruh dunia dan perkongsian bersama pengendali rangkaian Mudah Alih, bank dan pengendali pemindahan wang bagi memastikan agar wang tersebut terus bergerak walaupun orang ramai tidak dapat berbuat demikian.

Ambar Sur, pengasas dan Ketua Pegawai Eksekutif TerraPay mengulas, “Kami memahami bahawa kami mempunyai peranan besar untuk dimainkan apabila melibatkan hal untuk memastikan wang terus mengalir merentas sempadan walaupun terdapatnya sekatan. Aliran pembayaran dan kiriman wang yang lancar merupakan cara kami untuk menawarkan perkhidmatan kepada mereka yang terabai dan tidak beruntung dari segi kewangan semasa waktu yang sukar ini. Kami memanfaatkan waktu ini untuk memastikan agar kami membina keupayaan kami dalam dunia baharu ini dan bagi melakukannya saya berasa sangat sukacita untuk mengumumkan penambahan rangkaian TerraPay di Amerika Utara, Afrika Timur, Timur Tengah dan juga Asia. Pengumuman ini juga merupakan satu pernyataan kepercayaan terhadap model perniagaan pembayaran digital kami daripada wang tunai yang telah kami usahakan sejak awal dan telah disokong oleh institusi-institusi seperti IFC, Prime dan juga Partech.”

Enam pengurus yang direkrut ialah:

Sheshagiri Malliah (Sukesh) sebagai Pengarah Serantau untuk Asia;Philip Daniel sebagai Pengarah Serantau untuk Amerika Utara;Rizwan Qazi sebagai Naib Presiden – Perkongsian Pembayaran dan Projek Khas;Bassem Awada sebagai Naib Presiden – Global untuk Akaun dan Perkongsian Strategik;Prabakaran K Arumugam sebagai Pengarah – Jaminan Pendapatan;Willie Kanyeki sebagai Pengarah Serantau untuk Afrika Timur.

Untuk maklumat lanjut mengenai pelantikan baharu – KLIK

Hubungan Akhbar: Saurabh Ranjan saurabh@terrapay.com

Logo: https://ering.com.my/wp-content/uploads/2020/04/terrapay-umum-kesediaan-untuk-dunia-baharu-dengan-kukuhkan-pengurusan.jpg

Keywords:  Banking/Financial Service Computer/Electronics Electronic Commerce Internet Technology Telecommunications Personnel announcements Financial Technology

Source: PRNEWSWIRE


HUAWEI MAtePad Pro Bakal Dilancarkan Pada 10 Jun Ini!!!

Berikutan pelancaran global baru-baru ini Huawei pada Harmonyos dan produk yang dijangkakan, Huawei hari ini mengumumkan ketibaan yang akan datang dari Huawei MatePad Pro yang terkini di Malaysia pada 10 Jun dengan ciri-ciri yang dinaik taraf untuk mengembangkan produktiviti dan kreativiti. Tambahan terbaru kepada keluarga Huawei Matepad adalah sebahagian daripada usaha berterusan jenama untuk memperkuat komitmennya untuk memperluaskan strategi hidup AI yang lancar.

Oleh kerana Huawei merangkul janji kecerdasan serba boleh dan semua senario untuk setiap aspek kehidupan seharian, Huawei telah melancarkan sistem operasi yang maju, Harmonyos – menyediakan pengalaman baru kepada pengguna dengan peranti ini. Ciri ini menyediakan prestasi yang lebih kuat daripada sebelumnya dan lebih mampu menyokong tugas produktiviti harian, serta keperluan multimedia sekali-sekala.

Huawei MatePad Pro dengan  paparan 12.6 inci dan OLED dengan resolusi 2560 x 1600 piksel dalam badan ultra tipis. Huawei MatePad Pro juga mempunyai nisbah skrin-ke-badan tertinggi, pada 90.1% .


Tingkatkan Kualiti Pembelajaran Dengan Produk JOI®

Jenama JOI® nampaknya sudah memulakan satu langkah strategi baru melalui perubahan fokus kepada alat bantuan pengajaran secara digital. JOI® yang sudah bertapak di Malaysia buat beberapa tahun telah memperkenalkan beberapa peranti bagi menjadikan proses pengajaran dan pembelajaran dengan lebih interaktif dan menyeronokkan. Pastinya peranti ini akan memudahkan kerja guru-guru di dalam penyediaan dan penyampaian bahan pembelajaran.

JOI® Smartboard

Sudah tiba masanya kita menggunakan teknologi terkini dalam medium pembelajaran antara Guru dan murid. JOI® memperkenalkan peranti paparan yang dikenali sebagai Smartboard. Ia menjadi penganti kepada papan tulis, lantas mencipta satu ruang pembelajaran berbentuk interaktif di dalam kelas.

JOI® Smartboard dikuasakan oleh pemprosesan Intel® Core™, dan yang paling menarik sekali ia juga menyokong sistem operasi Android. Pelbagai aplikasi Android seperti pelayar internet, Finder, Keeper, WPS Office dan lain-lain tersedia ada didalamnya bagi memudahkan guru menyedia dan menyampaikan bahan pembelajaran.

Intel NUC

Bagi mereka yang sedang tercari-cari sistem komputer kompak dan mudah alih, JOI® NUC merupakan peranti yang sesuai untuk anda. Saiz ukuran 4X4 inci memudahkan anda membawa sistem komputer peribadi ini kemana sahaja dan memudahkan penggunaan dalam pelbagai tujuan.

Intel® NUC dilengkapi dengan pelbagai konfigurasi spesifikasi mengikut keperluan anda. Sila rujuk imej di bawah untuk melihat spesifikasi dan harga yang ditawarkan.

JOI® menawarkan pelbagai Peranti yang sesuai bagi organisasi seperti institusi pengajian dan korporat dalam menjalankan pelbagai tugasan digital. Layari laman sesawang JOI® untuk mengetahui maklumat dengan lebih lanjut .

Intel® Core™ i9

JOI® juga memperkenalkan komputer beraplikasikan permainan yang mempunyai pemprosesan Intel® Core generasi ke-9, iaitu JOI® BOX 300 dan JOI® BOX 500.

Pemprosesan Intel® Core™ generasi ke 9 lebih berkemampuan dan mempunyai pemprosesan yang lebih baik dari generasi sebelumnya. Dilengkapi dengan teknologi Intel® Core™  Turbo Boost 2.0 membolehkan cip ini mencapai frekuensi turbo sehingga 5.0 GHz. Kemampuan cip ini dipertingkatkan lagi dengan Intel® Hyper Threading 8 teras bagi mencapai potensi paling optimum.

Dari artikel ini, anda mungkin tidak menyangka JOI® merupakan salah satu teknologi Di Malaysia. JOI® melancarkan pelbagai peranti teknologi. Jika anda mahu mengikuti perkembangan JOI®, anda boleh melakukannya melalui saluran ini:

Laman web rasmi JOI®:  https://www.joi.com.my/

Kedai atas talian JOI®: https://www.joi.com.my/store

Nombor WhatsApp: https://bit.ly/SNSHotlineWhatsApp
Nombor WhatsApp: https://bit.ly/SNSHotlineWhatsApp


Cara Jimat Data Jika Anda Hotspot Dari Smartphone Ke Komputer/Laptop

Memandangkan ramai yang bekerja dari rumah ketika musim COVID-19 ini, pasti ramai yang menggunakan hotspot dari smartphone ke komputer/laptop kerana bagi mereka yang berada di kampung, mungkin kemudahan WiFi tidak ada di kediaman.

Satu kerisauan yang pasti di fikiran adalah untuk menjimatkan kuota data ketika menggunakan hotspot dari smartphone. Kali ini kami kongsikan cara untuk anda mengawal data yang digunakan komputer/laptop ketika bekerja agar anda boleh memanjangkan jangka hayat kuota data anda.

Berikut adalah langkah-langkahnya:

Pertama, pastikan komputer atau laptop anda sudah disambungkan pada sambungan hotspot smartphone anda. Right-click tetikus anda pada sambungan WiFi tersebut dan pilih Open Network & Internet Setting.
Kemudian pilih Change connection properties.

Klik untuk aktifkan fungsi Set as metered connection. Pada kebiasaannya, ini sudah cukup memadai untuk menjimatkan data anda, namun untuk mengawal data dengan lebih terperinci, sila rujuk sambungan langkah seterusnya.

Pilih fungsi Set a data limit to to help control data usage on this network.

Klik Set limit.

Pilih Monthly dan hari kitaran kiraaan data. Kemudian masukkan had data dan unit yang anda mahukan. Klik Save untuk simpan tetapan ini.
Akhir sekali, pastikan anda mengaktifkan pilihan Always pada tetapan Background data untuk menghadkan data yang digunakan Windows.

Klik Set limit.


Sah! Apple Telah Membeli Aplikasi Shazam

Beberapa hari ini kedengaran berita mengenai pengambil alihan aplikasi Shazam oleh syarikat Apple, dan kini ia telahpun disahkan oleh Apple sendiri. Pengambil alihan ini dianggarkan bernilai USD400 juta sepertimana yang dilaporkan oleh laman TechCrunch sebelum ini. Namun, pihak Apple tidak mendedahkan berapa jumlah sebenar pembelian yang telah dibuat.

Shazam merupakan aplikasi pengecaman muzik yang membolehkan anda memainkan lagu dan aplikasi ini akan mencari tajuk serta penyanyi lagu yang sedang dimainkan. Selain diintegrasikan dengan sokongan Siri, ia dapat mengoptimumkan pengunaannya pada iOS.

Difahamkan juga Apple turut berminat dengan teknologi Augmented Reality (AR) kepunyaan Shazam dan proses ambil alih ini dijangka akan selesai beberapa minggu lagi.


iPhone 12 Pro Catat Peningkatan Tempahan Penghantaran Bagi Suku Tahun Pertama Hadapan – Peningkatan Dalam 38%!!!

Dalam satu laporan daripada Apple Insider melaporkan bahawa penganalisis Cowen mengatakan bahawa anggaran permintaan Apple untuk siri iPhone 12 adalah besar dan bahawa ia telah meningkatkan pesanan dari rakan pemasangannya pada suku tahun pertama 2021. Dijangkakan bahawa penghantaran siri iPhone 12 akan meningkat sebanyak 38% dari tahun ke tahun.

Sejauh ini, siri iPhone 12 telah terbukti menjadi peranti mudah alih Apple yang popular, dan ia dapat mengekalkan permintaan yang kuat untuk waktu yang lama. Menurut Apple Insider melihat kenyataan kepada pelabur mengenai keseluruhan pasaran telefon pintar.

Jumlah penghantaran pada akhir bulan Mac 2021 akan meningkat kepada 51 juta unit, peningkatan dari tahun ke tahun sebanyak 38%. Angka ini juga lebih tinggi daripada ramalan bulan lalu untuk suku tersebut, ketika diperkirakan 47 juta unit.


Penghantaran iPad Pada Suku Kedua Adalah 12.9 Juta Unit: Bahagian Pasaran 31.9% Mendahului Senarai!

Menurut laporan statistik terbaru IDC, pada suku kedua 2021, penghantaran tablet iPad secara global mencapai 12.9 juta unit, meningkat 3.5% tahun ke tahun, menduduki tempat pertama dengan pasaran 31.9%. Jumlah ini melebihi gabungan Samsung di tempat kedua dan Amazon di tempat keempat. Samsung menduduki tempat kedua, dengan penghantaran tablet sekitar 8 juta unit pada suku kedua, dengan pangsa pasar 19.6%.

Jenama China Lenovo menduduki tempat ketiga dalam senarai, dengan 4.7 juta penghantaran tablet dan bahagian pasaran 11.6%, peningkatan tahun ke tahun sebanyak 64.5%.

Oleh kerana Apple tidak lagi mengumumkan penjualan iPad dalam laporan pendapatannya, IDC hanya dapat menganggarkan pengiriman berdasarkan pendapatan iPad yang diumumkan dalam laporan suku tahunan Apple. Selain IDC, hasil anggaran dua institusi SA dan Canalys lain adalah berbeza, tetapi Apple iPad tanpa terkecuali menduduki tempat pertama dalam pengiriman PC tablet pada suku kedua.

Media asing MacRumors mengatakan bahawa populariti iPad disebabkan oleh keperluan orang untuk pejabat dan pembelajaran jarak jauh. Menurut Ketua Pegawai Eksekutif Apple Tim Cook, iPad mempunyai prestasi suku kedua terbaiknya dalam satu dekade terakhir.Laporan suku tahunan Apple menunjukkan bahawa pendapatan global iPad mencapai 7.4 bilion dolar AS, peningkatan besar dari 6.6 bilion dolar AS pada periode yang sama tahun lalu .

Statistik IDC juga menunjukkan bahawa penghantaran tablet Huawei adalah sekitar 2.1 juta unit, penurunan dari tahun ke tahun hingga 53.7%. Untuk memudahkan perbandingan, penghantaran tablet Huawei dengan jenama Honor akan menjadi 4.9 juta unit pada suku kedua 2020.


vivo Y12 Ditawarkan Pada Harga RM599 – Tersedia Secara Rasmi Bermula 13 Julai 2019!

Hola semua peminat setia vivo! Kami ada berita baik nak kongsi dengan anda semua. vivo Malaysia kini hadir dengan ahli baru iaitu vivo Y12 untuk pasaran tempatan! Peranti terbaik di dalam kelasnya dengan ketahan bateri luar biasa.

Tersedia dalam dua warna  iaitu Aqua Blue dan Burgundy Red , vivo Y12 ditawarkan pada harga RM599 – Ketersediaan bermula 13 Julai 2019. Bagi yang berminat, peranti ini boleh dimiliki menerusi beberapa saluran berbeza seperti vivo Concept Stores, pengedar sah dan rakan kolaborasi vivo.


Google Desak Pembuat Telefon Pintar Dan Telco Untuk Mempercepatkan Kemas Kini Android

Disebabkan terlalu banyak pembuat telefon pintar yang dioperasikan dengan platform Android dan juga kawalan pada sesetengah telco, Google telah berhadapan dengan cabaran terbesar dalam memastikan setiap peranti tersebut untuk menerima kemas kini yang paling terbaru.

Isu yang telah dihadapi sejak dari awal kemunculan platform Android ini masih lagi belum berjaya diatasi dan telah menyebabkan Android telah ketinggalan jauh dalam soal penerimaan kemas kini terbaru jika dibandingkan dengan platform iOS yang diperkenalkan oleh Apple.

Jika diperhatikan, Apple mempunyai kuasa mutlak untuk mengawal kedua-dua aspek penting iaitu perisian dan juga perkakasan yang dioperasikan oleh iOS. Ini berbeza dengan Google yang hanya mempunyai kawalan ke atas produk keluarannya yang agak terhad iaitu melalui siri Nexus.

Berdasarkan kepada laporan yang dikeluarkan oleh Bloomberg, Google telah memandang serius isu yang dihadapi ini dengan melaksanakan pemantauan ke atas pembuat telefon pintar dan juga telco. Malah satu senarai kedudukan juga telah dibuat berdasarkan kepada kecepatan penyediaan kemas kini dan juga patch keselamatan bulanan. Langkah yang telah diambil ini secara tidak langsung telah memberi tekanan kepada pembuat telefon pintar dan juga telco untuk memastikan pengguna mereka sentiasa menerima kemas kini terbaru Android.


OnePlus Akan Menggunakan Nombor ‘5’ Pada Flagship Akan Datang?!

Syarikat OnePlus sering memperkenalkan peranti high end pada harga jauh lebih rendah daripada flagship dari jenama-jenama besar yang lain. Di samping itu, OnePlus tidak pernah mengecewakan penggunanya dengan memberikan ciri-ciri yang terbaik pada setiap model yang dikeluarkan.

Selepas model 3T, khabar angin mengatakan OnePlus tidak akan menggunakan nombor ‘4’ sebagai nama model seterusnya, sebaliknya akan menggunakan nombor ‘5’. Nombor 4 bermakna mati dalam kepercayaan masyarakat Cina, maka mereka mengelak dari menggunakannya. Adakah betul tanggapan ini? Hanya OnePlus sahaja yang tahu.

Oleh itu, OnePlus 5 yang bocor di laman sesawang bakal hadir dengan cip pemprosesan Qualcomm Snapdragon 835 dan kapasiti RAM yang belum dikenalpasti. Di bahagian luaran pula, kemungkinan binaan premium serta kemas akan dilakukan. Nampaknya sensor kamera kali ini menggunakan 23MP dan bateri masih lagi rendah iaitu 3000mAh.

Pengesan cap jari turut dimuatkan pada peranti ini bersama paparan skrin QHD 2K, merupakan peranti pertama bagi OnePlus menggunakan paparan seumpamanya.Walau bagaimanapun, pihak OnePlus masih belum lagi memberikan kata putus untuk nama flagship mereka yang akan datang.

Apa-apa pun, kita nantikan kenyataan rasmi dari pihak OnePlus.


Pelancaran OPPO Reno Di Malaysia Bakal Diserikan Dengan Penampilan Neelofa & Owen Yap

Seperti apa yang kita sedia maklum, OPPO Reno bakal dilancarkan di pasaran tempatan pada 16 Mei 2019. Manakala, untuk edisi OPPO Reno 10x Zoom pula bakal mendarat pada 27 Mei 2019 kelak.

Menariknya, pelancaran kali ini bakal diserikan dengan kehadiran dua selebriti terkenal tanah air iaitu Neelofa sebagai duta produk dan Owen Yap selaku OPPO Reno 10x Zoom Explorer.

Penglibatan Neelofa dan Owen Yap kali ini pastinya menjanjikan sesuatu yang menarik pada acara pelancaran tersebut di samping dapat memperluaskan pengenalan produk ini di kalangan pembeli tempatan – Populariti kedua-dua selebriti ini memang tidak dapat disangkal.

Menarik bukan? Anda teruja? Apa lagi agaknya kejutan yang bakal dibawakan oleh OPPO untuk kali ini? Sama-sama kita tunggu pelancaran rasmi. Kekal bersama eRing untuk lebih info terkini.

___________________________________________________________________

Artikel Berkaitan:


Google Akan Menghentikan Sokongan Flash Tidak Lama Lagi

Flash sudah lama menjadi pilihan pemain media pada kebanyakan pelayar web, namun dunia teknologi terus berkembang dan pembaharuan tidak dielakkan dalam evolusi teknologi. Itulah yang akan terjadi kepada Adobe Flash Player yang sekian lama digunakan pada pelayar Chrome.

Menurut Google bermula hujung tahun ini, mereka akan secara beransur-ansur menghentikan sokongan pemain Flash pada pelayar Chrome dan menggantikannya dengan format HTML5. Format terbaru dikatakan lebih pantas, responsif dan kurang menggunakan tenaga. Namun begitu, Google akan meneruskan sokongan Flash pada 10 domain utama seperti YouTube, Facebook, Yahoo, Twitch dan juga Amazon.


Pra-tempah Sony a7R III Dengan Harga Bermula RM14,888

Dua minggu yang lepas, Sony telah memperkenalkan sebuah kamera jenis Full-frame Mirrorless yang akan dibawa masuk ke pasaran Malaysia pada bulan ini iaitu Sony a7R III.

Ada berita baik buat yang berminat, kerana Sony Malaysia telah membuka pra-tempahan Sony a7R III dengan harga bermula RM14,888. Pra-tempahan ini dibuka sehingga 3 Disember 2017 dan akan dihantar kepada pengguna bermula 18 Disember 2017.

Sony a7R III menawarkan resolusi 42.2 Megapiksel dan sensor Exmor R CMOS serta turut menyokong rakaman berterusan sehingga 10fps bersama autofokus penuh.

Imej juga lebih menonjol dengan adanya sokongan video 4K di samping fungsi pengurangan noise. Pemproses BIONZ X membolehkan kamera ini mengambil gambar lebih cepat di mana-mana persekitaran terang atau gelap melalui fungsi ISO 100-32000.

Memiliki 425 poin autofokus berbanding 400 poin pada Sony a7R II, ia membolehkan gambar di bawah cahaya malap diambil 2 kali lebih pantas dan lebih efisyen.


Kejohanan Asia Pacific Predator League 2020 Ditunda Ke Tarikh Baharu

Kejohanan Acer Asia Pacific Predator League 2020 terpaksa ditunda ke tarikh baharu demi kepentingan kesihatan peserta, penonton dan kakitangan kejohanan ekoran wabak coronavirus yang kini berleluasa. Hampir 20,000 keping tiket telah terjual dan pada asalnya ia dijadualkan berlangsung di Manila, Filipina pada 19 – 23 Februari ini.

Pun begitu, ia terpaksa ditunda ke bulan Jun atau Julai kelak. Tarikh baharu serta informasi mengenai penggunaan semula/bayaran balik tiket akan dikongsi menerusi laman web rasmi dalam masa terdekat. Peserta pula akan terus dihubungi dengan notis mengenai kemas kini penting. Maklumat lanjut, sila layari Predator Gaming.


[TERTIRIS] : Reka Bentuk ASUS ZenFone 6 Bocor – Sokong Ketersediaan Dwi Kamera Boleh ‘Flip’?!

Sedia maklum, ASUS telah bersedia melepaskan pewaris mereka iaitu ASUS ZenFone 6. Menjelang pelancaran, semakin banyak maklumat tertiris mengenai peranti ini mula berlegar-legar di media sosial.

Terbaru, terdapat imej tersebar yang dipercayai memperlihatkan reka bentuk ASUS ZenFone 6. Memetik imej tersebar, ASUS ZenFone 6 dijangka hadir dengan paparan penuh bersama sokongan dwi kamera yang boleh ‘flip’ – membolehkan kamera utama berfungsi sebagai kamera selfie. Bezel peranti kelihatan nipis, namun dagu peranti agak sedikit tebal. Terdapat ketersediaan pengimbas cap jari fizikal pada panel belakang.

Agak menarik kan? Apa kata anda mengenainya? Seperti biasa, maklumat tertiris masih lagi rumors. Nak tahu sama ada betul atau tidak, sama-sama kita tunggu kemunculan rasminya. Kekal bersama eRing untuk lebih info lanjut!

[SUMBER]


Rasmi! Xiaomi Redmi Note 5 Tembus Pasaran Malaysia Pada Harga Bermula RM799

Xiaomi Malaysia hari ini melancarkan sebuah peranti yang ditunggu-tunggu para peminat iaitu Xiaomi Redmi Note 5. Sebuah peranti yang mensasarkan pengguna millenial yang gemarkan fotografi dalam masa sama inginkan telefon pintar berprestasi.

Redmi Note 5 hadir dengan skrin luas hampir tiada bingkai di depan serta konfigurasi dwi-kamera menegak di bahagian belakang. Ia dilengkapi skrin 5.99” FHD+ IPS LCD 18:9 dengan resolusi 2160 x 1080p yang dipadankan bersama kerangka badan logam.

Dikuasakan dengan cip pemproses pertengahan siri-600, Snapdragon 636 digunakan untuk menjana sistem Android 8.0 Oreo serta antaramuka MIUI 9.0.

Dariapda segi aspek penggambaran, peranti ini menyediakan gabungan kamera 12MP + 5MP di bahagian belakang, malah pihak Xiaomi mengatakan konfigurasi kamera ini setara dengan kamera yang digunakan pada peranti induk di pasaran.

Kamera depan pula, ia menyediakan sensor 13 Megapiksel f/2.0 aperture dengan ciri pengecaman wajah.

Bagi memberikan pengalaman sosial yang lebih baik kepada pengguna, peranti ini dibekalkan bateri berkapasiti 4,000mAh di mana ia menawarkan masa menunggu selama 2 hari. Sokongan pengecasan pantas turut dibantu menerusi teknologi Quick Charge 2.0 serta pengalaman audio melalui bicu audio 3.5mm.

Xiaomi Redmi Note 5 didatangkan dengan pilihan warna Hitam, Emas dan Biru muda dengan harga runcit RM799 untuk varian 3GB + 32GB dan RM999 untuk varian 4GB + 64GB. Ia boleh dibeli mulai 5 Mei 2018 nanti. Pra-tempahan bagi Redmi Note 5 sudah bermula
hari ini (25 April) di Lazada.


Huobi China bakal Mainkan Peranan Penting dalam Pembangunan BSN

BEIJING, 8 Mei 2020  /PRNewswire/ — Minat China terhadap teknologi rantaian blok dilihat bakal mengambil langkahnya yang seterusnya apabila Rangkaian Perkhidmatan Berasaskan Rantaian Blok (BSN) mula dikuatkuasakan secara komersial pada 25 April. Tujuan rangkaian ini adalah untuk membolehkan syarikat dan pembangun perisian mendapat akses ke BSN dan membina aplikasi berasaskan rantaian blok dengan cepat dan berpatutan.

Kerajaan Cina telah membayangkan pelbagai keadaan penggunaan untuk rangkaian infrastruktur rantaian blok termasuk aplikasi bandar pintar, pendaftaran identiti dan penyelesaian simpanan data. Sebagai sebahagian daripada usaha untuk menjayakan rangkaian ini, Huobi China telah dicalonkan sebagai salah satu daripada empat penyedia kerangka kerja asas BSN.

Terdapat lebih daripada satu rangkaian BSN yang akan beroperasi di China. Ia telah terbukti berkesan dan berdaya maju, serta boleh diskala di China dan telah dibawa ke peringkat global. Hong Kong dan Singapura merupakan antara lebih daripada 84 bandar di mana rangkaian ini telahpun diuji.

Menurut satu dokumen yang dikongsi bersama orang ramai di Sidang Akhbar Pengkomersialan BSN pada 25 April, BSN telah mendaftar 128 nod bandar awam melalui ahli telekomunikasinya dan berharap untuk menggunakan sehingga 200 nod tambahan menjelang penghujung tahun ini.

Huobi China telah menyempurnakan salah satu kerangka kerja yang akan diintegrasikan ke dalam BSN pada Julai 2020. Tidak lama lagi orang ramai akan dapat mengakses rangka kerangka kerja rantaian blok yang disokong oleh Huobi China.

Yuming Yuan, Ketua Pegawai Eksekutif Huobi China, telah mengulas mengenai projek ini dan cita-cita besarnya, selain bagaimana beliau melihat Huobi China memainkan peranannya.

“Hakikat bahawa Huobi China diterima sebagai salah satu daripada empat penyedia kerangka kerja asas untuk BSN merupakan satu pencapaian penting yang baharu. Kami diiktiraf sebagai salah satu perusahaan terkemuka dalam industri rantaian blok dan keupayaan kami untuk mengkaji, memperoleh projek dan menjadi rakan kongsi erat bagi membina ekosistem rantaian blok bersepadu adalah amat diperlukan dalam program BSN,” jelas Yuan.

Usaha ini adalah sesuatu yang belum pernah dilihat sebelum ini pada skala global. Perhargaan yang meningkat terhadap rantaian blok di China telah berkali-kali dilaporkan, namun pelaksanaan BSN merupakan satu manifestasi cita-cita ini.

Foto: https://photos.prnasia.com/prnh/20200507/2796414-1?lang=0

Source: PRNEWSWIRE


Amazfit T-Rex Pro: Jam Tangan Pintar Gred Ketenteraan Tahan Lasak dengan Ketahanan agar Setanding Dengan Anda dan Hayat Bateri[1] sehingga 18 Hari

SHENZHEN, China, 23 Mac 2021 /PRNewswire/ — Amazfit, jenama global dalam pasaran peranti boleh pakai, melancarkan edisi terkini siri jam tangan pintar sukan luarnya, Amazfit T-Rex Pro. Dicipta untuk membantu anda Meneroka Naluri Anda, Amazfit T-Rex Pro telah melepasi 15 ujian gred ketenteraan dan mampu bertahan daripada kebanyakan keadaan yang melampau. Fungsi-fungsi penjejakan kesihatan dan kecergasannya yang komprehensif melibatkan pelbagai mod sukan luar yang popular untuk aktiviti kembara, seraya menjadikannya lebih mudah untuk keluar daripada zon selesa anda.

Amazfit T-Rex Pro: A Tough Military-grade Smartwatch

Amazfit T-Rex Pro dibangunkan berdasarkan populariti Amazfit T-Rex yang memenangi anugerah, yang mula diperkenalkan di CES 2020. Diinspirasikan oleh kejayaan pendahulunya dan melalui inovasi tekal, Amazfit menambah banyak ciri baharu kepada edisi terkini ini. Amazfit T-Rex Pro lebih tahan lasak dan dengan 15 ujian gred ketenteraan[2], telah melepasi tiga ujian ketahanan tambahan. Fungsian baharu juga termasuk tahan air 10 ATM[3], sistem pengukuran ketepuan oksigen darah, empat sistem satelit navigasi global, altimeter barometrik dan lebih daripada 100 mod sukan[4].

Kekuatan dari Dalam ke Luar

Dengan Amazfit T-Rex Pro, semua maklumat yang anda perlukan tersedia sekali imbas pada paparan AMOLED sentiasa beroperasi 1.3 incinya. Dengan reka bentuk sesudut yang menarik, bezel luar disembur logam yang mantap mengekalkan berat yang ringan.

Terokai Kawasan Luar

Dengan empat sistem[5] satelit navigasi global yang disokong, Amazfit T-Rex Pro berupaya membantu mengesan lokasi di persekitaran yang lebih rumit.

Sama ada anda berada di kawasan pergunungan atau berlatih lebih bersungguh-sungguh di gimnasium, anda boleh mengukur ketepuan[6] oksigen darah anda untuk mendapat maklum balas mengenai sejauh mana anda mengendalikan ketinggian[7] tersebut.

Dengan gred rintang air 10 ATM, anda boleh berenang, meluncur air, berlayar dan menempuh cuaca lembap sehingga 18 hari hayat bateri.

Bersenam Sepenuh Tenaga

Dengan lebih 100 mod sukan berbeza yang disediakan, algoritma Firstbeat™ membawa sesuatu ke tahap baharu apabila menilai data khusus seperti pengambilan[8] oksigen maksimum anda, masa pemulihan penuh dan beban latihan. Bersama-sama aspek ini, algoritma ExerSense™[9] juga mengenal pasti secara automatik lapan mod sukan dan merekodkan semua data yang berkaitan.

Berhubung Dengan Naluri Semula Jadi Anda

Ikuti perkembangan alam semula jadi dengan pengesan cuaca, monitor matahari terbit dan terbenam[10] serta paparan fasa bulan semasa[11] Amazfit T-Rex Pro.

Ketahui Lebih Lanjut Mengenai Kesihatan Anda

Amazfit T-Rex Pro dilengkapi dengan Sensor Optik Penjejakan Bio 2 PPG BioTracker™, melaksanakan pemantauan kadar degupan jantung yang tepat[12] 24 jam sehari dan memberi amaran sekiranya kadar degupan jantung anda menjadi terlalu tinggi.

Amazfit T-Rex Pro menawarkan penilaian diperibadikan melalui sistem[13] penilaian kesihatan Kecerdasan Aktiviti Peribadi (PAI) proprietarinya. PAI mengambil semua data yang dikumpul daripada senaman anda, kadar degupan jantung dan data lain yang dikesan serta memberi nilai berangka tunggal sebagai penilaian kesihatan unik anda.

Dorong Naluri Anda untuk Tidur

Dengan ciri pemantauan[14] kualiti tidur SomnusCare™ Amazfit, ia dapat mengenal pasti keadaan tidur yang berbeza seperti peringkat tidur ringan, mendalam dan REM, mengesan tidur sebentar waktu siang serta mengawasi masalah[15] pernafasan yang berpotensi berlaku.

Di AS, Amazfit T-Rex Pro berharga $179.99 dan akan disediakan di https://us.amazfit.com/ mulai 23 Mac.

Di UK, the Amazfit T-Rex Pro berharga £139 dan akan disediakan di https://argos.co.uk/ dan https://Amazon.co.uk mulai 31 Mac.

[1] Hayat bateri mungkin berbeza mengikut tetapan, keadaan operasi dan faktor-faktor lain. Maka, hasil sebenar mungkin berbeza daripada data makmal.

[2] Data berkaitan mengenai topik ini datangnya daripada laporan berikut: H202005252293-01EN-G2. Pendedahan yang berpanjangan tidak disyorkan memandangkan ia boleh merosakkan jam tangan dan komponennya.

[3] Selaras dengan piawaian GB/T 30106-2013 / ISO 22810:2010, Amazfit T-Rex Pro mencapai penarafan 10 ATM untuk rintangan air sehingga 100 meter, maka ia sesuai untuk percikan, salji, mandi, berenang, selam snorkel atau sukan air kelajuan tidak tinggi. Untuk maklumat lanjut, sila kunjungi halaman sokongan di: support.amazfit.com.

[4] Lihat halaman web produk Amazfit T-Rex Pro untuk senarai penuh lebih 100 mod sukan: https://www.amazfit.com/en/t-rex-pro.html

[5] GPS+GLONASS, GPS+BeiDou, GPS+Galileo. Perkhidmatan penentududukan dalaman tidak disokong.

[6] Ketepatan data akan terjejas sekiranya bahagian sensor bersentuhan dengan kulit yang mempunyai bulu roma tangan atau tatu dan boleh berbeza-beza bergantung pada ciri-ciri fizikal.

[7] Apabila anda mencecah lebih 3,000 meter, jam tangan tersebut akan meminta anda untuk mengambil ujian ketepuan oksigen darah apabila anda naik lebih 400 meter dalam 24 jam.

[8] Pengesanan pengambilan oksigen maksimum hanya disokong dalam mod berlari luar.

[9] Ketepatan dan kepekaan ciri pengecaman senaman berbeza antara setiap individu dan berkaitan dengan postur serta kecekapan pengguna semasa bersenam.

[10] Memperoleh data cuaca serta waktu matahari terbit dan matahari terbenam memerlukan sambungan luar ke aplikasi mudah alih tersebut.

[11] Memperoleh data fasa bulan memerlukan persediaan muka jam tertentu.

[12] Ciri pengesanan kadar degupan jantung automatik 24 jam memerlukan pengguna untuk menetapkan dan menghidupkan ciri “pengesanan kesihatan jantung” dalam aplikasi dan nilai minimum boleh ditetapkan kepada 1 minit; ciri ini tidak boleh digunakan untuk tujuan perubatan atau sebagai asas untuk diagnosis perubatan. Pengukuran kadar degupan jantung tidak boleh dilakukan semasa berenang.

[13] Kajian Kecergasan HUNT menunjukkan bahawa orang ramai yang mengekalkan skor PAI 100 atau lebih tinggi menunjukkan risiko hipertensi, penyakit jantung dan diabetes jenis-2 yang lebih rendah.

[14] Pemantauan tidur boleh merekodkan tidur waktu malam dan tidur sebentar yang berlangsung selama lebih daripada 20 minit.

[15] Pemantauan kualiti pernafasan tidur perlu diaktifkan secara berasingan.

Keywords: Biometrics Computer/Electronics Consumer Electronics New products/services

Source: PRNEWSWIRE


OPPO F11 Pro Kini Muncul – Sokong MediaTek Helio P70 + Rekaan Pop Up + Kamera Utama 48MP

OPPO secara rasminya telah pun memperkenalkan telefon pintar terbaru mereka iaitu OPPO F11 Pro pada acara pelancaran yang berlangsung di India. Peranti ini dibina dengan rekaan mengagumkan di samping inovasi lebih terkini.

OPPO F11 Pro membawakan paparan skrin berukuran 6.5 inci FHD+ (1080 x 2340 piksel) bersama penggunaan kamera “sorok” sama seperti pada vivo V15 Pro. Paparannya menawarkan nisbah skrin-ke-kerangka sebanyak 90.9%.

Ia dijana oleh cip pemproses MediaTek Helio P70 dan dibantu memori sebesar 6GB RAM + 64GB storan dalaman. Melengkapinya, bateri 4,000 mAh (melalui micro-USB) bersama pengecasan pantas VOOC 3.0. Ia juga mempunyai teknologi Hyper Boost bertujuan mengoptimumkan prestasi telefon.

Dari segi kamera, ia dilengkapi sokongan dwi kamera utama 48MP + 5MP dan didatangkan kamera selfie ‘pop-up’ sebesar 16MP. Untuk sistem operasi, peranti ini menggunakan ColorOS 6.0 berlandaskan Android 9.0 Pie.

OPPO F11 Pro diperkemaskan dengan sejumlah pilihan warna menarik seperti Thunder Black dan Aurora Green. Ia ditawarkan di pasaran India pada harga RS24,990 (kira-kira RM 1,449).

Buat masa ini, harga bagi pasaran tempatan masih belum diketahui namun pihak OPPO Malaysia memaklumkan bakal menjengah ke pasaran tempatan pada Mac ini. Sama-sama kita tunggu~

______________________________________________________

Selain pelancaran OPPO F11 Pro, syarikat itu turut melancarkan sebuah lagi varian yang ringan iaitu Oppo F11.  Varian ini membawakan spesifikasi lebih kurang sama seperti OPPO F11 Pro : Dijana MediaTek Helio P70, kamera utama 48 MP+5MP, kamera swafoto 16MP dan sistem operasi ColorOS 6.

Namun, yang membezakannya adalah ia hadir dengan rekaan rekaan takuk kecil bersama skrin berukuran 6.5 inci FHD+ (2340 x 1080 piksel). Penawaran memori dan bateri juga berbeza iaitu 4GB RAM + 128GB ROM, manakala bateri pula 4,020 mAh. Tersedia dalam warna, Fluorite Purple dan Marble Green, versi ini ditawarkan di pasaran India pada harga Rs.19,990 (kira-kira : RM 1,159).


April

April merupakan aplikasi terbaru yang dibina oleh developers sama yang membawakan aplikasi hit Camera360. Dari dalam aplikasi April, anda boleh memilih beberapa gambar untuk dijadikan imej kolaj. April sedikit berbeza dari aplikasi kolaj lain, anda boleh menetapkan apa juga jenis layout yang anda mahukan, ini bermakna anda mempunyai kebebasan untuk melakukan modifikasi.

Selain itu April juga hadir dengan filternya yang tersendiri, anda boleh mengaplikasikan filter ini kepada semua gambar di dalam kolaj bagi menghasilkan mood dan efek yang lebih selari pada semua gambar.

Muat Turun


MYDIN Lancarkan Kempen MyVaksin Untuk Meningkatkan Kesedaran Mengenai Pentingnya Vaksinasi COVID-19!!!

Mydin Mohamed Holdings Berhad (MYDIN) melancarkan kempen MyVaksin di untuk meningkatkan kesedaran mengenai pentingnya vaksinasi COVID-19. Kempen, yang menerima penuh sokongan daripada Jawatankuasa Khas untuk Memastikan Akses ke Bekalan Vaksin COVID-19 (JKJAV) adalah sosial inisiatif untuk membantu mempercepat Program Imunisasi COVID -19 Nasional (PICK) untuk negara ini segera mencapai imuniti kawanan.

Program pendaftaran melalui MySejahtera akan bermula dari 21 Jun hingga 20 Julai 2021, setiap hari mulai9.00 pagi hingga 6.00 petang di kaunter perkhidmatan pelanggan semua gerai yang mengambil bahagian. Kempen akan bermula di empat puluh tujuh (47) cawangan MYDIN di seluruh negara.

Sebagai usaha untuk mendorong penerimaan vaksin yang tinggi, MYDIN akan ditawarkan secara percumaKeahlian “Kad Meriah” bernilai RM12. Pelanggan dapat menikmati tawaran istimewa ahli dan mengumpulkanmata ganjaran.


Spesifikasi Redmi Note 9 Pro 5G Tertiris?? – Bakal Hadir Dengan Skrin 120Hz & Snapdragon 750G!!

Redmi Note 9 Pro bakal dilancarkan pada 26 November ini dan kini sudah ada maklumat yang tertiris mengenai peranti ini.

Menurut laman sesawang Weibo, peranti ini bakal hadir dengan skrin bersaiz 6.68″ dengan kadar segar semula 120Hz. Pemproses pula Snadragon 750G.

Dari aspek kamera pula, ia dikahabarkan bakal tampil dengan keramera utama 108MP dengan kapasiti bateri sebesar 4820mAh. Ia turut dipadankan dengan pengecasan pantas 33W.

Teruskan bersama kami bagi mengetahui maklumat terkini peranti ini.


CES 2018 : Huawei Lantik Gal Gadot Sebagai Pegawai Atasan

Lanjutan daripada pengumuman peranti Huawei Mate 10 akan dipasarkan di Amerika Syarikat. Huawei juga membuat beberapa pengumuman lain. Bukan sahaja berkenaan teknologi malah mereka juga telah melantik aktres wanita terkenal Hollywood, Gal Gadot sebagai pegawai atasan dalam Huawei.

Jawatan yang dipegang Gal Gadot adalah jawatan yang pertama pernah diwujudkan dalam carta organisasi Huawei. Sebagai Ketua Pegawai Pengalaman (Chief Experience Officer), Gal Gadot berperanan membantu membentuk pengalaman jenama syarikat serta memainkan peranan aktif dalam mendengar dan memberikan idea yang berterusan kepada hala tuju Huawei. Ini juga menjadikan Huawei salah sebuah syarikat yang kakitangannya terdiri daripada selebriti terkenal dunia.

Di samping memperkenalkan Gal Gadot, Huawei juga telah berkongsi maklumat mengenai pelan tindakan syariakt dimana di masa akan datang, Huawei dengan kerjasama IMAX Corporation dan Xerpi Corporation (terkenal dalam industri audio DTS) akan membangunkan produk berteknologi AR/VR khusus untuk kegunaan pawagam.

Tidak ketinggalan, Huawei turut mengumumkan mereka kini sedang melakukan kerjasama dengan Montblanc, iaitu syarikat fesyen mewah terkenal dunia untuk menghasilkan sarung pelindung peranti. Sarung ini merupakan sarung premium diperbuat daripada kulit gandum lembut dengan cop Montblanc khas untuk Huawei Mate 10 Pro. Ia akan dijual di pasaran China bermula bulan hadapan.


Potongan Harga Untuk Tiga Model ASUS Sempena Sambutan Hari Raya!

Berita baik untuk mereka yang ingin membeli telefon pintar baru sempena sambutan Hari Raya ini kerana ASUS Malaysia hari ini telah mengumumkan penurunan harga bagi tiga model telefon pintar mereka iaitu ASUS ZenFone Max Plus M1, ZenFone 4 Max Pro dan juga ZenFone 4 Max.

Ketiga-tiga model telefon pintar ini memiliki bateri yang besar serta hadir dengan sokongan dwi-kamera utama. Kepada yang berminat, anda boleh mendapatkan ketiga-tiga telefon pintar ini dengan harga seperti berikut:

Spesifikasi ASUS ZenFone Max Plus M1 (ZB570TL):

Tiga slot kad SIM

Spesifikasi ASUS ZenFone 4 Max Pro (ZC554KL):

Tiga slot kad SIM

Spesifikasi ASUS ZenFone 4 Max (ZC520KL):

Tiga slot kad SIM


EA Origin Access Kini Bole Diakses Di Malaysia

Origin Acces diperkenalkan syarikat Electronic Arts sebagai perkhidmatan stor permainan atas talian dengan konsep langganan bulanan. Ia baru sahaja dilancarkan pada awal tahun ini di negara-negara terpilih. Kini pemain permainan komputer tegar di Malaysia berpeluang menggunakan servis Origin Acces kerana ia secara rasminya telah beroperasi di Malaysia.

Bagi mereka yang berminat dengan servis ini, anda perlu membayar USD 6.45 (RM 19.03) untuk mengakses pelbagai judul permainan komputer. Selain itu anda juga bakal menikmati kelebihan dengan akses awal permainan sebelum ianya dilancarkan secara rasmi. Buat masa kini terdapat lebih kurang 15 judul permainan yang sangat menarik seperti FIFA 15, Battlefield, Need for Speed Rivals, dan pelbagai permainan lain. Untuk melanggan Origin Access, anda bolehlah melayari laman web https://www.origin.com/en-sg/store/origin-access


Ucapkan Selamat Tinggal Kepada Launcher Google Now

Pelancar Google Now merupakan salah satu pelancar yang menjadi pilihan jutaan pengguna Android kerana ia menawarkan antaramuka yang kemas dan asli dari Google. Kepada mereka yang menjadikan Google Now sebagai pelancar utama, siap sedia untuk mengucapkan selamat tinggal kepada pelancar kesayangan anda kerana tidak lama lagi Google akan menarik pelancar ini dari Play Store.

Di sebalik berita mengejutkan ini, anda masih boleh menikmati pelancar dari Google kerana syarikat tersebut dilaporkan akan melancarkan pelancar Google Pixel yang buat sementara ini hanya boleh dimuat turun peranti Pixel sahaja. Dijangkakan apabila Google Now ditarik dari Play Store, pelancar Google Pixel akan ditawarkan untuk semua pengguna Android.


Tawaran Menarik! Dapatkan vivo Y81 Di Digi Dengan Harga Serendah RM300

Peranti vivo Y81 baru sahaja mengemaskini harga runcit kepada RM749, hari ini pihak vivo menawarkan promosi hebat lagi! Hanya perlu RM299 untuk dapatkan vivo Y81 di mana-mana kedai Digi dengan syarat melanggan pelan Digi Postpaid 58.

Y81 adalah peranti pintar berukuran 6.2 inci dengan paparan FullView pada nisbah skrin-ke-kerangka 88%, menyokong MediaTek Helio P22 di bawah 3GB RAM dan 32GB ROM. Bahagian kamera menekan pada AI Face Beauty selain 13MP kamera utama yang menyokong PDAF, serta 5MP kamera hadapan.

Untuk maklumat lanjut, sila layari Digi atau laman rasmi Vivo Malaysia.


Eric Chou, Fattah Amin, Min Chen Sertai Jelajah OPPO F5 Pada 11 November Ini

OPPO Malaysia akan mengadakan jelajah OPPO F5 pada 11 November ini di Sunway Pyramid, AEON Bandar Dato Onn, dan Sunway Carnival Mall. Jelajah ini akan turut menampilkan tiga selebriti iaitu Fattah Amin, Min Chen, dan artis terkenal Taiwan iaitu Eric Chou.

50 pembeli terawal di jelajah Sunway Pyramid, Kuala Lumpur akan berpeluang berjumpa dengan Eric Chou untuk mendapatkan tandatangan serta berswafoto sebagai kenangan. Manakala, 30 pengunjung terawal yang berada di AEON Bandar Dato Onn (Johor) dan Sunway Carnival Mall (P.Pinang) juga akan berpeluang mendapatkan tandatangan di samping berswafoto bersama Fattah Amin dan Min Chen.

Bagaimanapun, jika anda berminat untuk membuat tempahan secara atas talian atau di kedai fizikal, anda akan diberikan beg galas Barcelona, pelindung skrin, dan sarung peranti OPPO F5 secara percuma. Selain itu, Celcom Blue Cube dan SenHeng juga menawarkan pembelian secara ansuran.

Tidak cukup dengan itu, kedai konsep OPPO juga melancarkan program ‘Member Special’ dimana ahli akan menerima 2x mata ganjaran serta 20% potongan harga untuk aksesori. Untuk bukan ahli, rebat 20% akan diberikan untuk semua aksesori kecuali Selfie Stick dan Now2 Series.

Dengan berbelanja sebanyak RM1,298, telefon pintar tercanggih OPPO F5 boleh didapati dengan pilihan warna emas atau hitam.

**11 November 2017, 3 petang**


HP Sprocket Plus & Sprocket 2-in-1, Dua Pencetak Mudah Alih Terbaru Diperkenalkan

HP Sdn Bhd sebelum ini hadir dengan beberapa pencetak mudah alih, terbaru mereka memperkenalkan dua buah sebuah pencetak kompak yang boleh dibawa ke mana sahaja, iaitu HP Sprocket Plus dan juga Sprocket 2 dalam 1 adalah dua peranti berbeza. Menawarkan rekaan kompak, ia memudahkan pengguna mencetak gambar terus daripada telefon pintar walau di mana sahaja berada.

Apa yang istimewanya Sprocket 2 dalam 1 ini, ia menawarkan dua fungsi dalam satu peranti iaitu pencetak dan juga kamera. Jadi anda tidak memerlukan kamera telefon pintar untuk mengambil gambar. Malah berkongsi gambar dengan keluarga dan rakan-rakan tersayang juga bukan lagi masalah.

Manakala Sprocket Plus pula menawarkan cetakkan gambar 30% lebih besar untuk kemudahan semua orang. Pengguna boleh terus mencetak gambar yang diambil menggunakan teknologi ZINK Zero Ink. Jangan lupa untuk muat turun aplikasi HP Sprocket App di Google Play Store dan juga Apple App Store untuk memudahkan anda mengedit gambar dengan pelbagai efek menarik!

Kepada yang berminat HP Sprocket Plus akan dijual pada harga RM599, manakala HP Sprocket 2-in-1 pula berharga RM649.


OPPO Find X – Rekaan Futuristik Berharga RM3699

Hari ini lah setelah lama menunggu kehadiran siri Find dari OPPO! Sejak berita tersebar di laman sesawang mengenai kembali-nya OPPO Find dengan model baharu Find X, dan telah pun dilancarkan secara rasmi di luar negara dengan rekaan unik penuh futuristik di bawah spesifikasi terkini.

OPPO Find X mengambil langkah tidak mengikut trend semasa iaitu rekaan skrin rongak/takuk, sebaliknya memperkenalkan Skrin Gerbang Panaromik (Panoramic Arc Screen) yang unik dan indah. Paparan hampir skrin penuh ini membawakan nisbah skrin-ke-kerangka pada 93.8%.

Tambahan lagi, rekaan kaca pada panel belakang agak kemas dan licin tanpa sebarang rekaan. Pembinaan kamera diletakkan pada kedudukan yang sangat unik, di antara permukaan gelas. Kamera utama dan hadapan akan tampil setelah aplikasi kamera diaktifkan, melalui pergerakan mekanikal yang menggelungsur pada Find X yang penuh futuristik.

Kamera Stealth 3D ini hadir bersama 20MP + 16MP kamera utama dan 25MP kamera hadapan. Modul lampu berstruktur dengan pelbagai komponen seperti kamera infra-merah, sensor jarak dekat, projektor dot dan sebagainya diintegrasikan ke dalam unit ini.

Sensor 3D untuk ciri Omoji dan ciri Face Unlock menjanjikan pengalaman berguna yang lebih seronok, disamping memastikan tahap keselamatan yang lebih tinggi.

Find X yang terkenal dengan fungsi flagship turut dijana dengan cip pemproses Snapdragon 845, bersama RAM 8GB dan ROM 256GB. Gabungan dengan  kemampuan AI serta Android 8.1 dan ColorOS 5.1, perningkatan ini menjadikan ia lebih kukuh, laju dan pintar.

OPPO Find X ditawarkan pada harga RM3699 bermula 5 Ogos 2018. Kalau berminat, boleh membuat pra-tempahan bermula 17 Julai 2018 di Kedai Konsep OPPO, atau melalui laman rasmi OPPO dan platform e-dagang seperti Lazada, 11street dan Shopee. Pelanggan juga boleh beli di Celcom Blue Cube dan SenQ. Seunit jam pintar Olike Neo berharga RM376 akan diberikan semasa membuat pra-tempahan.


Samsung Galaxy M40 Diperkenal – Sokong Tiga Kamera Utama + Rekaan Skrin Berlubang

Selepas menerima sambutan meriah daripada pengguna, Samsung kini muncul dengan sebuah lagi pewaris baru untuk barisan Siri Galaxy M iaitu Samsung Galaxy M40. Peranti ini dilihat hadir dengan penawaran yang dipertingkatkan dan menarik.

Samsung Galaxy M40 menggunakan skrin berukuran 6.3″ HD+ LCD dengan rekaan paparan berlubang. Ia dijana oleh cip Snapdragon 675 dan dibantu RAM sehingga 6GB dan ROM 128GB. Melengkapinya, bateri 3500mAh (melalui USB-C) dengan pengecasan 15W.

Untuk kamera, Samsung Galaxy M40 didatangkan tiga kamera utama dengan gabungan lensa 32MP + 5MP + 8MP. Selain itu, ia turut diiringi lensa sebesar 16MP untuk kamera swafoto. Tidak terhenti disitu, ia turut menyokong rakaman video sehingga resolusi 4K.

Lebih menarik, Samsung menyertakan teknologi bunyi menerusi paparan (Screen Sound) untuk model kali ini. Tidak ketinggalan, terdapat ketersediaan pengimbas cap jari fizikal pada panel belakang peranti.

Samsung Galaxy M40 ditawarkan di pasaran India pada harga INR19,990 (kira-kira RM1,194). Pun begitu, tiada sebarang maklumat lanjut mengenai ketersediaan untuk pasaran tempatan yang diperoleh buat masa ini. Sama-sama kita tunggu!


Nokia 3310 Putin-Trump Edition Dijual Pada Harga Melebihi RM10 Ribu!

Bagaimana telefon asas berharga RM239 boleh menjangkau sehingga melebihi RM10 ribu?! Ini adalah jawapannya!

Sebuah syarikat keperluan mewah yang berpengkalan di Russia, Caviar telah menjual Nokia 3310 Putin-Trump Edition pada harga 149,000 Rubles sempena persidangan G20 yang berlangsung di Hamburg, Jerman Jummat lepas.

Nokia 3310 ini diberi kemasan baru yang menggunakan kerangka badan platinum, iaitu sejenis logam antara yang termahal di dunia bersama salutan dan kepingan emas potret ketua kepada dua kuasa besar iaitu Russia dan Amerika Syarikat.

Caviar menyasarkan penjualan peranti ini kepada pelanggan yang ingin ciri-ciri nostalgia dan klasik pada telefon moden.

Jika telefon ini lebih keras daripada peluru, apa salahnya jika anda simpan satu. Sebelum itu, pastikan duit anda bergunung di ruang tamu, ok?!


MWC 2017: Moto G5 Dan G5 Plus Dijadualkan Hadir Ke Pasaran Mac Ini

Seperti yang dijanjikan, Lenovo telah memperkenalkan model terbaru bagi barisan smartphone Moto mereka iaitu Moto G5 dan G5 Plus. Kedua-dua telefon pintar ini dilengkapi dengan pengimbas cap jari pada panel hadapan. Apa yang istimewa pada model ini adalah ianya dilengkapi Google Assistant, ciri yang ketika ini eksklusif pada model Google Pixel. Selain itu, G5 dan G5 Plus juga dilengkapi fungsi dan ciri yang sinonim dengan jenama Moto seperti Moto Display, Actions, Twist Gestures dan One Button Nav.

Moto G5 mempunyai paparan 5 inci dengan resolusi Full HD 1080 x 1920 piksel dan dikuasakan oleh pemproses Snapdragon 430 1.4GHz. Moto G5 dilengkapi bateri boleh alih berkapasiti 2800mAh dengan sokongan pengecasan pantas. Bagi fungsi optik pula, Moto G5 dilengkapi kamera belakang 13 megapiksel dengan PDAF, f/2.0 aperture, dua LED flash dan kamera hadapan sudut lebar 5 megapiksel.

Beralih pula ke Moto G5 Plus, telefon pintar ini mempunyai skrin Full HD 5.2-inci 1080 x 1920 piksel. Ia dikuasakan oleh pemproses Snapdragon 625 Octa-core 2.0GHz. Moto G5 Plus mempunyai kamera 12 megapiksel fungsi dua autofocus, rakaman video 4K, f/1.7 aperture dan dua LED flash. Moto G5 Plus dikuasakan bateri 3000mAh yang tidak boleh ditanggalkan dan menyokong teknologi pengecasan Turbopower yang memberikan anda enam jam jangka hayat bateri dalam masa 15 minit cas.

Moto G5 dan Moto G5 Plus akan mula dijual pada bulan Mac di negara Amerika Latin, Eropah, Asia Pasifik dan Amerika Utara. Moto G5 dengan spesifikasi 2GB RAM / 16GB ROM akan dijual pada harga €199 (kira-kira RM935.79), manakala Moto G5 Plus dengan spesifikasi 2GB RAM / 32GB ROM pada harga USD229 (kira-kira RM1017.45) dan variasi 3GB RAM / 32GB ROM pada harga USD279 (kira-kira RM1239.60).


Foto Tiris Xperia C6

Foto tiris yang memperlihatkan reka bentuk Xperia C6 telah muncul di laman sesawang, dan berdasarkan imej tersebut ianya hampir serupa dengan reka bentuk Xperia C5 Ultra yang hadir dengan bezel nipis. Potongan dan bentuknya pula masih mengekalkan ciri siri Xperia dimensi yang nipis dan potongan bersegi.

Setakat ini masih tiada informasi tentang peranti ini dan dijangkakan pengumuman akan dilakukan semasa majlis Mobile World Congress di Barcelona pada tahun ini.


Reviu Eksklusif: Sony Xperia L2, Kamera Swafoto Sokong Mod 120° Super Wide Angle!

HARGA: RM999

Sony Xperia L2 merupakan model terbaru yang perlu diberi perhatian, kenapa? Salah satunya adalah penambahbaikan dari segi memori, di mana ia hadir dengan memori dan RAM yang lebih besar berbanding sebelumnya.

Malah penggambaran swafoto juga dipertingkatkan serta hadir dengan sokongan 120° Super Wide Angle. Kalau anda sudah habis baca reviu eksklusif bahagian 1 kami, tentu ingin tahu lebih mendalam keupayaan penggambaran Sony Xperia L2 ini bukan?! Okay, teruskan membaca…

Ulasan > Kedua-dua gambar ini diambil pada waktu petang dan masih kelihatan baik, berjaya mengekalkan warna sebenar terutamanya pada pokok dan langit.

Ulasan > Gambar kebun mini ini kelihatan sedikit gelap mungkin disebabkan oleh pencahayaan dari luar, tetapi secara keseluruhannya kejituan warna masih mengekal dengan baik.

Ulasan > Walaupun pencahayaan agak terhad, keaslian serta kejituan warna berjaya dikekalkan.

Ulasan > Fokus titisan air di atas daun ini boleh dianggap baik kerana dapat dilihat dengan jelas, cuma secara keseluruhan gambar kelihatan sedikit kekuningan.

Ulasan > Warna yang dihasilkan oleh bunga kaktus ini masih asli, cuma sedikit kabur pada pasu bunga. Namun begitu, tidak berlaku sebarang penambahan warna.

Ulasan > Dengan pencahayaan lampu yang agak terhad, hasil gambar cupcake ini kelihatan memuaskan kerana keaslian gambar berjaya dikekalkan dengan baik.

Ulasan > Dapat dilihat penggunaan mod malam sangat membantu apabila mengambil gambar di kawasan gelap. Masih jelas kelihatan kawasan persekitaran dengan bantuan lampu jalan.

Ulasan > Gambar swafoto yang diambil menggunakan kamera 8 Megapiksel dan pencahayaan yang cukup ini menghasilkan gambar yang memuaskan.

Ulasan > Diambil dalam kawasan persekitaran yang gelap, gambar swafoto ini masih dapat dilihat tanpa berlaku sebarang penambahan warna padanya, hanya noise yang agak ketara pada gambar.

Kemunculan Sony Xperia L2 bukanlah sebuah model yang paling berkuasa untuk kategori harga lebih kurang RM1,000 di pasaran. Sungguhpun begitu, spesifikasi yang disokong oleh Xperia L2 ini merupakan model peningkatan yang lebih baik berbanding generasi sebelum ini. Walaupun kamera utama masih dikekalkan pada 13 Megapiksel, tetapi kamera depan telah dipertingkatkan kepada 8 Megapiksel berbanding Sony Xperia L1 yang hanya menyokong 5 Megapiksel.

Keupayaan penggambaran pada model peningkatan kali ini agak memuaskan secara keseluruhannya, walaupun tidak boleh dipertandingkan dengan siri flagship Sony, namun dengan tawaran harga tidak lebih dari RM1000 ia boleh dikatakan berbaloi untuk dimiliki, terutamanya untuk peminat tegar Sony Xperia.


Diperkenalkan… Galaxy C9 Pro, Peranti 6GB RAM Pertama Dari Samsung

Samsung secara rasminya telah melancarkan Galaxy C9 Pro dan ia merupakan smartphone pertama Samsung yang hadir dengan memori 6GB RAM. Selain menawarkan RAM yang hebat, C9 Pro juga dilengkapi dengan pemproses Qualcomm Snapdragon 653 yang baru saja diumumkan, memori dalaman pula ialah 64GB.

Peranti Dual SIM ini hadir dengan kerangka logam sepenuhnya, sekaligus memberikan sentuhan premium kepada pengguna. Masih menggunakan sistem operasi Android Marshmallow, kapasiti baterinya sangat besar iaitu 4000mAh, pasti cukup memenuhi penggunaan seharian.

Dari segi kamera pula, Galaxy C9 Pro boleh dikatakan sangat hebat juga kerana ia telah menawarkan kamera utama dan selfie yang beresolusi 16 Megapiksel dengan aperture f/1.9, tambahan sokongan terhadap auto fokus PDAF dan mempunyai flash LED dual-tone.

Kini tempahan sudah dibuka untuk pasaran China dengan harga CNY 3,199 (kira-kira RM1,970), bila pula akan memasuki pasaran tempatan? Kita nantikan berita lanjut dari pihak Samsung ya~


Tak Rugi Beli Xiaomi Mi 9T Pro, Macam-Macam Boleh Dapat Weh! Tak Percaya, Baca Ni…

Xiaomi kini semakin kuat apabila dilihat terus mengeluarkan peranti dengan rekaan bergaya dan punyai aura tersendiri. Dengan menggabungkan spesifikasi perdana, reka bentuk menawan dan sistem tri kamera serba boleh, Xiaomi Mi 9T adalah antara salah satu model yang meneruskan trend tersebut. Titik harga ditawarkan juga lebih berpatutan. Dalam erti kata lain, segalanya hampir sempurna. Tak percaya? Baca ni…

Rekaan Mi 9T Pro kelihatan menarik dengan gabungan kaca dan logam – terutamanya dalam warna Glacier Blue. Skrin Super AMOLED sebesar 6.39″ FHD+ (1080 x 2340) menjadikan setiap kandungan nampak real. Ditambah pula kelebihan bezel yang seakan-akan menghilang dan style kamera boleh sorok, sejujurnya kami jatuh hati.

Kuasa utama terletak pada berkat Snapdragon 855 yang digabungkan dengan 6GB RAM dan storan sehingga 128GB ROM – Jadi, terdapat banyak ruang untuk memuatkan file yang produktif dan hampir semua permainan mampu berjalan dengan baik pada frame rates tinggi. Satu lagi peningkatan adalah 8 lapisan graphite cooling system – bertujuan menyebarkan haba dengan lebih cepat.

Kamera adalah sebahagian penting pada Mi 9T Pro – gabungan lensa 48MP + 13MP + 8MP. Butiran foto terhasil benar-benar mengagumkan – penghasilan warna yang baik dan tajam. Prestasi pada pencahayaan rendah juga tidak dapat disangkal – terdapat mod malam khas yang memberikan hasil gambar dengan sangat baik. Kamera depan pun tak kalah – ia diletakkan pada bahagian pop-naik dengan lensa sebesar 20MP.

Bateri 4,000mAh! Sememangnya cukup untuk penggunaan sepanjang hari dengan penggunaan biasa – kami mendapati ia meninggalkan sekitar 30% pada penghujung penggunaan. Untuk pengecas, Mi 9T Pro juga didatang dengan pengecas 18W dari dalam kotak dan menyokong pengecasan pantas 27W tetapi dijual secara berasingan.

Cakap soal harga, okay part ni memang terbaik! Harga yang ditawarkan adalah sangat berpatutan dan berbaloi yang mana memang sesuai untuk semua. Dengan prestasi cemerlang, bagi yang berminat peranti ini boleh didapati pada harga RM1,599 untuk versi 6GB + 64GB dan RM1,799 untuk model 6GB + 128GB. Pun begitu jika prestasi dan permainan bukan pilihan  korang, jangan risau. Korang juga boleh dapatkan Xiaomi Mi 9T versi standard. Okay?


Tarikh Pelancaran Redmi Note 8 & Note 8 Pro Terdedah – Bakal Diperkenal Pada 29 Ogos 2019?

Peranti yang ditunggu-tunggu nampaknya bakal tiba! Tarikh pelancaran pendatang baru Redmi iaitu Redmi Note 8 dan Redmi Note 8 Pro kini terdedah – bakal diperkenalkan pada 29 Ogos 2019 dalam sebuah acara pelancaran berlangsung di China.

Perkara ini dikongsi oleh Ketua Pegawai Eksekutif Xiaomi, Lei Jun menerusi sebuah poster penggoda di laman Weibo. Poster tersebut juga mendedahkan peranti ini didatangkan dengan sokongan empat kamera utama dan salah satu daripadanya menyokong sensor 64MP. Jika diteliti, terdapat sokongan pengimbas cap jari fizikal berbentuk bulat pada belakang peranti.

Pun begitu, maklumat lanjut mengenai spesifikasi penuh peranti masih belum dikongsi. Pasti redmi punyai kejutan tersendiri buat peminat setia! Jadi, sama-sama kita tunggu dan kekal bersama eRing untuk lebih info terkini!

[SUMBER]


Adakah Ini rupa Paras Mi MIX Flip?? Apa Kata Anda?

Xiaomi sebelumnya mengumumkan paten untuk telefon bimbit skrin boleh lipat, dan media asing Letsgodigital membuat rendering telefon bimbit skrin lipat atas Xiaomi berdasarkan kandungan paten. Difahamkan, model itu mungkin diberi nama Xiaomi MIX Flip, salah satunya mirip dengan siri Samsung Galaxy Z Flip.

Walau bagaimanapun, jika jenis produk ini relatif berfungsi, ia agak serupa. Versi lain dari kamera belakang adalah bulat, dan masih mempunyai “deria penglihatan” yang kuat. Apa pendapat anda mengenai penampilan ini?


OPPO R17 Pro Dengan Pilihan Warna Emerald Green Hadir Dalam Kuantiti Terhad!

OPPO Malaysia akan melancarkan model terbaharunya R17 Pro ke pasaran Malaysia pada esok (22 November 2018), malah dalam masa sama akan turut memperkenalkan model edisi terhad dalam kemasan warna Emerald Green.

OPPO juga memaklumkan R17 Pro Emerald Green akan dipasarkan dalam jumlah yang terhad. Jadi ia mungkin tertakluk kepada siapa cepat dia dapat. telefon pintar ini adalah pertama menggunakan teknologi pengecasan Super VOOC, yang mana hanya mengambil masa selama 10 minit untuk 40% bateri.

Selain itu, OPPO R17 Pro juga didatangkan dengan tiga kamera utama yang menyokong bukaan kamera boleh-laras yang dikuasakan kecerdasan buatan (AI). Kamera ini juga dibantu penstabilan imej optikal (OIS) serta berupaya merakam gambar dalam persekitaran gelap menerusi ciri khas.

Nak tahu lebih lanjut, nantikan pendedahan yang lebih terperinci dalam majlis pelancarannya esok ya! Stay tuned…


Cip Bajet AMD Ryzen 3 3300X Mampu Tapau Cip Intel i7

Macam susah percaya bukan dengan tajuk di atas, namun itulah apa yang dilaporkan hari ini pada banyak ruangan berita teknologi.

AMD Ryzen 3 3300X yang bakal dijual pada bulan Mei nanti pada harga sekitar $120 (RM 523) telah pun berjaya mencatatkan skor yang lebih tinggi dari Intel Core i7 7700K dalam ujian Geekbench 4. Harus kami terangkan bahawa cip Intel Core i7 7700K merupakan cip keluaran tahun 2017, namun untuk cip bajet menapau skor cip i7 yang kini dijual pada harga RM 1,500 amatlah mengagumkan. AMD Ryzen 3 3300X akan menawarkan binaan empat teras dan lapan thread yang mampu memberikan julat 3.8GHz sehingga 4.3GHz.

Skor Geekbench 4 yang dikongsikan seorang pengguna di Twitter menunjukkan Ryzen 3 3300X mendapatkan skor teras tunggal 5,874 dan skor multi-teras 20,948. Untuk perbandingan, Intel Core i7 7700K berjaya memperoleh skor teras tunggal 5,818 dan skor multi-teras 20,329 dalam ujian yang sama.

Diumumkan secara rasmi awal minggu ini, barisan Ryzen 3 yang terbaru akan mula dijual pada bulan Mei nanti. Ryzen 3 3300X dan Ryzen 3 3100 menggabungkan seni bina Zen 2 yang digunakan di kesemua model Ryzen 3000 – sehingga Ryzen 9 3950X 16-teras.

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


Acer Nitro 5 – Komputer Riba Permainan Kelas Permulaan

Baru-baru ini Acer telah melancarkan beberapa produk pada acara Computex 2017 yang berlangsung di Taipei, Taiwan, termasuk komputer riba permainan iaitu Acer Nitro 5 yang sesuai kepada ‘pendatang baru’ yang ingin berjinak-jinak dalam permainan video.

Acer Nitro 5 didatangkan dengan beberapa konfigurasi seperti model Generasi ke-7 Intel® Core i7 atau i5 dengan kad grafik NVIDIA® GeForce GTX 1050 Ti atau model Generasi ke-7 AMD A-Series FX, A12 atau A10 dengan kad grafik AMD Radeon™ RX550.

Empat varian ini hadir bersama perisian Windows 10 dan menyokong RAM sehingga 32GB DDR4 2400MHz. Storan pula menerima sehingga 512GB jenis SSD dengan HDD sehingga 2TB. Sambungan WiFi menggunakan 2×2 MIMO serta USB Type-C, satu USB 3.0 dan dua USB 2.0.

Paparan pada Acer Nitro 5 dimuatkan dengan skrin bersaiz 15.6 inci HD penuh jenis IPS, sementara speaker dengan teknologi Dolby Audio Premium dan Acer TrueHarmony bagi meningkatkan pengalaman hiburan. Papan kekunci pula hadir dengan fungsi backlighting dan pad sesentuh bagi memudahkan para pemain. Harga yang ditawarkan bermula pada CNY5,499 (lebih kurang RM3,464) dan akan mula dijual di China pada bulan Julai kelak.


Google Bakal Perkenalkan Aplikasi Spaces

Google yang bakal mengadakan acara Google I/O pada minggu ini, bakal mengumumkan sebuah aplikasi baru yang memfokuskan perkongsian secara berkumpulan diberi nama Spaces.

Dengan aplikasi Spaces, ia memudahkan pengguna untuk berkomunikasi dan berbincang mengenai sesuatu perkara, termasuk berkongsi pautan padanya. Malah Google turut hadir dengan integrasi carian Google, YouTube dan pelayar web bagi membolehkan anda berbincang pelbagai perkara tanpa perlu meninggalkan aplikasi berkenaan.

Pengguna boleh membuat kumpulan perbincangan baru dengan mudah pada Spaces, dan mengajak rakan-rakan untuk menyertainya menggunakan sebuah pautan khas. Space akan diuji oleh Google pada acara Google I/O kelak. Ia bakal ditawarkan untuk pengguna Android, iOS dan juga web.

Layari Google Spaces https://get.google.com/spaces/


OPPO Reno5 F Bakal Hadir Dalam Warna Baru Iaitu Crystal Silver !!!

Buat peminat peranti daripada OPPO, ada sesuatu yang menarik apabila telefon terbaharu mereka iaitu OPPo Reno5 F bakal hadir dengan warna baharu yang dikenali sebagai Crystal Silver.

Warna baharu ini memperlihatkan perincian yang tampak simple tetapi lebih eksklusif dengan pantulan warna yang sangat menarik bagi panel belakang.

Ia bakal diperkenalkan pada minggu ini. Jadi, sama-sama kita nantikan!